qundao/data-zh-poetry huggingface dataset:
品令·怀彼美
作者：贺铸
朝代：宋
体裁：词

怀彼美。愁与泪。分占眉丛眼尾。求好梦、闲拥鸳鸯绮。恨啼鸟、唤人起。目断清淮楼上，心寄长洲坊里。迢迢地。七百三十里。几重山，几重水。
喜雨
作者：贺铸
朝代：宋

终春久旱暵，涉夏俄溽暑。垢汗浼衣襟，梅津蒸柱础。黄霾闭赤景，测候错辰午。沙燕逐风鸢，翻飞溯来雨。纷纷白羽箭，齐发万牛弩。落瓦复鸣阶，浮沤如沸煮。崇朝已沛浃，枯渴顿清瘉。田父喜过从，迎门好相语。蚕桑薄可具，豚酒与箫鼓。择吉谢丛祠，巫娘罢狂舞。晨炊饱丁壮，庇笠耕舄卤。少缓麦租期，庶将秋稼补。输入太仓中，蕃肥任黄鼠。
喜雨
作者：贺铸
朝代：宋

终春久旱暵，涉夏俄溽暑。垢汗浼衣襟，梅津蒸柱础。黄霾闭赤景，测候错辰午。沙燕逐风鸢，翻飞遡来雨。纷纷白羽箭，齐发万牛弩。落瓦复鸣阶，浮沤如沸煮。崇朝已沛浃，枯渴顿清愈。田父喜过从，迎门好相语。蚕桑薄可具，豚酒与笔鼓。择吉谢丛祠，巫娘罢狂舞。晨炊饱丁壮，庇笠耕舄卤。少缓麦租期，庶将秋稼补。输入太仓中，蕃肥任黄鼠。
喜雨
作者：贺铸
朝代：宋

终春久旱暵，涉夏俄溽暑。
垢汗浼衣襟，梅津蒸柱础。
黄霾闭赤景，测候错辰午。
沙燕逐风鸢，翻飞遡来雨。
纷纷白羽箭，齐发万牛弩。
落瓦復鸣阶，浮沤如沸煮。
崇朝已沛浃，枯渴顿清愈。
田父喜过从，迎门好相语。
蚕桑薄可具，豚酒与箫鼓。
择吉谢丛祠，巫娘罢狂舞。
晨炊饱丁壮，庇笠耕舄卤。
少缓麦租期，庶将秋稼补。
输入太仓中，蕃肥任黄鼠。
城里钟·菩萨蛮·厌厌别酒商歌送
作者：贺铸
朝代：宋
体裁：词

厌厌别酒商歌送。萧萧凉叶秋声动。小泊画桥东。孤舟月满篷。高城遮短梦。衾藉馀香拥。多谢五更风。犹闻城里钟。
城里钟（菩萨蛮）
作者：贺铸
朝代：宋

厌厌别酒商歌送。萧萧凉叶秋声动。小泊画桥东。孤舟月满篷。高城遮短梦。衾藉余香拥。多谢五更风。犹闻城里钟。
壬申上元有怀金陵旧游
作者：贺铸
朝代：宋

瓦官大庭千步方，灯如流萤月如霜。
高僧共礼旃檀像，游女来焚熏陆香。
旧国破亡何物在，少年逐乐箇侬狂。
别来白社更牢落，回首衡湘春梦长。
壬申上元有怀金陵旧游
作者：贺铸
朝代：宋
体裁：七言律诗

瓦官大庭千步方，灯如流萤月如霜。高僧共礼旃檀像，游女来焚薰陆香。旧国破亡何物在，少年逐乐个侬狂。别来白社更牢落，回首衡湘春梦长。
夏夜怀寄传道
作者：贺铸
朝代：宋

疲筋任藜杖，行药下僧坊。月出河汉白，雨余草木凉。有怀社中子，引首东南望。高韵少谐结，何心事征商。泗滨六七月，万柳鸣蜩螗。大艑轲峨来，迎风坐胡床。投钱授赤券，岂所试君长。申退尚多暇，不无金玉章。而余方执热，思得濯沧浪。云牋傥写寄，珍重未相忘。
夏夜怀寄传道
作者：贺铸
朝代：宋

疲筋任藜杖，行药下僧坊。
月出河汉白，雨余草木凉。
有怀社中子，引首东南望。
高韵少谐结，何心事征商。
泗滨六七月，万柳鸣蜩螗。
大艑轲峨来，迎风坐胡床。
投钱授赤券，岂所试君长。
申退尚多暇，不无金玉章。
而余方执热，思得濯沧浪。
云笺傥写寄，珍重未相忘。
夏夜怀寄传道
作者：贺铸
朝代：宋

疲筋任藜杖，行药下僧坊。月出河汉白，雨馀草木凉。有怀社中子，引首东南望。高韵少谐结，何心事征商。泗滨六七月，万柳鸣蜩螗。大艑轲峨来，迎风坐胡床。投钱授赤券，岂所试君长。申退尚多暇，不无金玉章。而余方执热，思得濯沧浪。云笺傥写寄，珍重未相忘。
夏夜雨晴遣怀
作者：贺铸
朝代：宋

积潦被广陌，谁过牛侩翁。闭关养尪瘵，药石收良工。高斋俯嘉樾，疏箔延清风。左右列图史，披张俄一通。从嗤獭祭鱼，聊学蠹书虫。坐挹古人语，孰云吾道穷。浮生梦境间，不蒂之惊蓬。生死犹物化，今昔贤愚同。分阴贱垂棘，白日莫再中。薄暮纷滓澄，寥寥还太空。为问此何夕，凉蟾生自东。荒哉西园士，联盖追轻鸿。行乐以至斯，不知息微躬。侧聆天鸡鸣，凡耳初破聋。吾从汗漫游，溯景鞭垂虹。濯缨咸池渊，晞发若木丛。亲串不我忘，惠音赤鲩公。长哦赋来归，阅尔世上雄。
夏夜雨晴遣怀
作者：贺铸
朝代：宋

积潦被广陌，谁过牛侩翁。
闭关养尪瘵，药石收良工。
高斋俯嘉樾，疏箔延清风。
左右列图史，披张俄一通。
从嗤獭祭鱼，聊学蠹书虫。
坐挹古人语，孰云吾道穷。
浮生梦境间，不蔕之惊蓬。
生死犹物化，今昔贤愚同。
分阴贱垂棘，白日莫再中。
薄暮纷滓澄，寥寥还太空。
为问此何夕，凉蟾生自东。
荒哉西园士，联盖追轻鸿。
行乐以至斯，不知息微躬。
侧聆天鸡鸣，凡耳初破聋。
吾从汗漫游，遡景鞭垂虹。
濯缨咸池渊，晞髮若木丛。
亲串不我忘，惠音赤鯶公。
长哦赋来归，阅尔世上雄。
夏夜雨晴遣怀
作者：贺铸
朝代：宋

积潦被广陌，谁过牛侩翁。
闭关养尪瘵，药石收良工。
高斋俯嘉樾，疏箔延清风。
左右列图史，披张俄一通。
从嗤獭祭鱼，聊学蠹书虫。
坐挹古人语，孰云吾道穷。
浮生梦境间，不蔕之惊蓬。
生死犹物化，今昔贤愚同。
分阴贱垂棘，白日莫再中。
薄暮纷滓澄，寥寥还太空。
为问此何夕，凉蟾生自东。
荒哉西园士，联盖追轻鸿。
行乐以至斯，不知息微躬。
侧聆天鸡鸣，凡耳初破聋。
吾从汗漫游，遡景鞭垂虹。
濯缨咸池渊，曦发若木丛。
亲串不我忘，惠音赤鯶公。
长哦赋来归，阅尔世上雄。
夜如年（同前）
作者：贺铸
朝代：宋
体裁：词

斜月下，北风前。万杵千砧捣欲穿。不为捣衣勤不睡，破除今夜夜如年。
夜捣衣（同前）
作者：贺铸
朝代：宋
体裁：词

收锦字，下鸳机。净拂床砧夜捣衣。马上少年今健否，过瓜时见雁南归。
夜游宫
作者：贺铸
朝代：宋
体裁：词

江面波纹皱縠。江南岸、草和烟绿。初过寒食一百六。采苹游，□香裙，鸣佩玉。心事偷相属。赋春恨、彩笺双幅。今夜小楼吹凤竹。谢东风，寄怀人，肠断曲。
夜游宫·江面波纹皱縠
作者：贺铸
朝代：宋
体裁：词

江面波纹皱縠。江南岸、草和烟绿。初过寒食一百六。采苹游，□香裙，鸣佩玉。心事偷相属。赋春恨、彩笺双幅。今夜小楼吹凤竹。谢东风，寄情人，肠断曲。
夜行邹县道中遇雨作
作者：贺铸
朝代：宋

昨日秋遂分，村村敛禾黍。半夜宿田人，相嘑深陂雨。骎骎马上客，厌浥投何所。暮发邹子城，朝期饭东鲁。据鞍思假寐，颠坠惭不武。俯畏道旁石，颓然如伏虎。远惊荞麦华，白水漫洲渚。安能叱吾驭，亲闱寄西楚。念昔卧苏门，夙兴犹及午。岂谓从一官，羁离遽如许。归欤惜迟暮，幽愫将谁语。赖尔草根虫，助我长吟苦。
夜行邹县道中遇雨作
作者：贺铸
朝代：宋

昨日秋遂分，村村敛禾黍。
半夜宿田人，相嘑深陂雨。
骎骎马上客，厌浥投何所。
暮发邹子城，朝期饭东鲁。
据鞍思假寐，颠坠惭不武。
俯畏道旁石，颓然如伏虎。
远惊荞麦华，白水漫洲渚。
安能叱吾驭，亲闱寄西楚。
念昔卧苏门，夙兴犹及午。
岂谓从一官，羁离遽如许。
归欤惜迟暮，幽愫将谁语。
頼尔草根虫，助我长吟苦。
夜行邹县道中遇雨作
作者：贺铸
朝代：宋

昨日秋遂分，村村歛禾黍。
半夜宿田人，相嘑深陂雨。
駸駸马上客，厌浥投何所。
暮发邹子城，朝期饭东鲁。
据鞍思假寐，颠坠惭不武。
俯畏道旁石，颓然如伏虎。
远惊荞麦华，白水漫洲渚。
安能叱吾驭，亲闱寄西楚。
念昔卧苏门，夙兴犹及午。
岂谓从一官，羁离遽如许。
归欤惜迟暮，幽愫将谁语。
赖尔草根虫，助我长吟苦。
天宁乐·金人捧露盘·斗储祥
作者：贺铸
朝代：宋
体裁：词

斗储祥，虹流祉，兆黄虞。未□□、□圣真符。千龄叶应，九河清、神物出龟图。□□□□，□盛时、朝野欢娱。靡不覆，旋穹□，□□□，□坤舆。致万国、一变华胥。霞觞□□，□□□、□□□宸趋。五云长在，望子□、□□□□。
天宁乐（铜人捧露盘引）
作者：贺铸
朝代：宋

斗储祥，虹流祉，兆黄虞。未□□、□圣真府。千龄叶应，九河清、神物出龟图。□□□□，□盛时、朝野欢娱。靡不覆，旋穹□，□□□，□坤舆。致万国、一变华胥。霞觞□□，□□□、□□□宸趋。五云长在，望子□、□□□□。
天门谣
作者：贺铸
朝代：宋
体裁：词

牛渚天门险，限南北、七雄豪占。清雾敛，与闲人登览。
待月上潮平波滟滟，塞管轻吹新《阿滥》。风满槛，历历数、西州更点。
天门谣
作者：贺铸
朝代：宋

牛渚天门险，限南北、七雄豪占。清雾敛，与闲人登览。待月上潮，平波滟滟，塞管轻吹新阿滥。风满槛，历历数、西州更点。
天门谣
作者：贺铸
朝代：宋

牛诸天门险，限南北七豪雄占。清雾敛，与闲人登览。待月上潮平波滟滟。塞管轻软新阿滥。风满槛，历历数西州更点。
天门谣·牛渚天门险
作者：贺铸
朝代：宋

天门谣牛渚天门险，限南北、七雄豪占。清雾敛，与闲人登览。待月上潮平波滟滟，塞管轻吹新《阿滥》。风满槛，历历数，西州更点。
天门谣·牛渚天门险
作者：贺铸
朝代：宋
体裁：词

牛渚天门险。
限南北、七雄豪占。
清雾敛。
与闲人登览。
待月上潮平波滟滟。
塞管轻吹新《阿滥》。
风满槛。
历历数、西州更点。
天香
作者：贺铸
朝代：宋
体裁：词

烟络横林，山沉远照，迤逦黄昏钟鼓。烛映帘栊，蛩催机杼，共苦清秋风露。不眠思妇，齐应和、几声砧杵。惊动天涯倦宦，骎骎岁华行暮。
当年酒狂自负，谓东君、以春相付。流浪征骖北道，客樯南浦，幽恨无人晤语。赖明月曾知旧游处，好伴云来，还将梦去。
天香·烟络横林
作者：贺铸
朝代：宋

烟络横林，山沈远照，迤逦黄昏钟鼓。烛映帘栊，蛩催机杼，共苦清秋风露。不眠思妇，齐应和、几声砧杵。惊动天涯倦宦，骎骎岁华行暮。当年酒狂自负，谓东君、以春相付。流浪征骖北道，客樯南浦，幽恨无人晤语。赖明月、曾知旧游处。好伴云来，还将梦去。
太平时七首 其一 艳声歌
作者：贺铸
朝代：宋
体裁：词

蜀锦尘香生袜罗。小婆娑。个侬无赖动人多。见横波。楼角云开风卷幕，月侵河。纤纤持酒艳声歌。奈情何。
太平时七首 其二 唤春愁
作者：贺铸
朝代：宋
体裁：词

天与多情不自由。占风流。云闲草远絮悠悠。唤春愁。试作小妆窥晚镜，淡蛾羞。夕阳独倚水边楼。认归舟。
失调名
作者：贺铸
朝代：宋

罗帷映月，玉研生冰。风头梦、吹无迹。
失调名·罗帷映月
作者：贺铸
朝代：宋
体裁：词

罗帷映月，玉研生冰。
失调名·风头梦、吹无迹
作者：贺铸
朝代：宋
体裁：词

风头梦、吹无迹。
好女儿四首 其一 国门东
作者：贺铸
朝代：宋
体裁：词

车马匆匆。会国门东。信人间、自古销魂处，指红尘北道，碧波南浦，黄叶西风。堠馆娟娟新月，从今夜、与谁同。想深闺独守空床思，但频占镜鹊，悔分钗燕，长望书鸿。
好女儿四首 其二 九回肠
作者：贺铸
朝代：宋
体裁：词

削玉销香。不喜浓妆。倚高楼、望断章台路，但垂杨永巷，落花微雨，芳草斜阳。赖有雕梁新燕，试寻访，武陵狂。小华笺、付与西飞去，印一双愁黛，再三归字，□九回肠。
子夜歌·三更月
作者：贺铸
朝代：宋

三更月，中庭恰照梨花雪。梨花雪，不胜凄断，杜鹃啼血。王孙何许音尘绝，柔桑陌上吞声别。吞声别，陇头流水，替人呜咽。
定情曲·春愁
作者：贺铸
朝代：宋

沈水浓熏，梅粉淡妆，露华鲜映春晓。浅颦轻笑。真物外，一种闲花风调。可待合欢翠被，不见忘忧芳草。拥膝浑忘羞，回身就郎抱。两点灵犀心颠倒。念乐事稀逢，归期须早。五云闻道。星桥畔、油壁车迎苏小。引领西陵自远，携手东山偕老。殷勤制、双凤新声，定情永为好。
定情曲·沈水浓熏
作者：贺铸
朝代：宋
体裁：词

沈水浓熏，眉粉淡妆，露华鲜映春晓。
浅颦轻笑。
真物外，一种闲花风调。
可待合欢翠被，不见忘忧芳草。
拥膝浑忘羞，回身就郎抱。
两点灵犀心颠倒。
念乐事稀逢，归期须早。
五云闻道。
星桥畔、油壁车迎苏小。
引领西陵自远，携手东山偕老。
殷勤制、双凤新声，定情永为好。
定情曲（春愁）
作者：贺铸
朝代：宋

沈水浓熏，梅粉淡妆，露华鲜映春晓。浅颦轻笑。真物外，一种闲花风调。可待合欢翠被，不见忘忧芳草。拥膝浑忘羞，回身就郎抱。两点灵犀心颠倒。念乐事稀逢，归期须早。五云闻道。星桥畔、油壁车迎苏小。引领西陵自远，摧手东山偕老。殷勤制、双凤新声，定情永为好。
宛溪柳·六么令
作者：贺铸
朝代：宋
体裁：词

梦云萧散，帘卷画堂晓。残薰尽烛隐映，绮席金壶倒。尘送行鞭袅袅。醉指长安道。波平天渺。兰舟欲上，回首离愁满芳草。已恨归期不早。枉负狂年少。无奈风月多情，此去应相笑。心记新声缥缈。翻是相思调。明年春杪。宛溪杨柳，依旧青青为谁好。
宛溪柳·六么令·梦云萧散
作者：贺铸
朝代：宋

梦云萧散，帘卷画堂晓。
残熏尽烛隐映，绮席金壶倒。
尘送行鞭袅袅。
醉指长安道。
波平天渺。
兰舟欲上，回首离愁满芳草。
已恨归期不早。
枉负狂年少。
无奈风月多情，此去应相笑。
心记新声缥缈。
翻是相思调。
明年春杪。
宛溪杨柳，依旧青青为谁好。
宛溪柳（六么令）
作者：贺铸
朝代：宋

梦云萧散，帘卷画堂晓。残熏尽烛隐映，绮席金壶倒。尘送行鞭袅袅。醉指长安道。波平天渺。兰舟欲上。回首离愁满芳草。已恨归期不早。枉负狂年少。无奈风月多情，此去应相笑。心记新声缥缈。翻是相思调。明年春杪。宛溪杨柳，依旧青青为谁好。
宝应野泊
作者：贺铸
朝代：宋
体裁：五言律诗

伏枕漳滨后，维舟楚泽边。筋骸非壮日，节物迫穷年。夜雨侵床漏，晨炊凑鼻烟。劳生我其分，十口亦飘然。
宝应野泊
作者：贺铸
朝代：宋

伏枕漳演後，维舟楚泽边。筋骸非壮日，节物迫穷年。夜雨侵床漏，晨炊凑鼻烟。劳生我其分，十口亦飘然。
客有携寇莱公真挂于驿舍傍题云今作閰罗王概
作者：贺铸
朝代：宋

凛凛英风万世孤，忽瞻容貌涕洟俱。遗谋不愧生张说，异事犹烦鬼薰狐。黑白已分归节义，丹表长慑在奸谀。不烦摇扇苍蝇去，一片寒冰挂座隅。
客有携寇莱公真挂于驿舍傍题云今作阎罗王慨然有作
作者：贺铸
朝代：宋
体裁：七言律诗

凛凛英风万世孤，忽瞻容貌涕洟俱。遗谋不愧生张说，异事犹烦鬼董狐。黑白已分归节义，丹青长慑在奸谀。不烦摇扇苍蝇去，一片寒冰挂座隅。
宴齐云/南歌子
作者：贺铸
朝代：宋

境跨三千里，楼侵尺五天。碧鸳鸯瓦昼生烟。未信西山台观、压当年。野色分禾黍，秋声入管弦。闲挥谈麈襞吟笺。三十万家风月、共流连。
宴齐云·南歌子·境跨三千里
作者：贺铸
朝代：宋
体裁：词

境跨三千里，楼侵尺五天。
碧鸳鸯瓦昼生烟。
未信西山台观、压当年。
野色分禾黍，秋声入管弦。
闲挥弹麈襞吟笺。
三十万家风月、共流连。
宴齐云南歌子
作者：贺铸
朝代：宋

境跨三千里，楼侵尺五天。碧鸳鸯瓦昼生烟。未信西山台观、压当年。野色分禾黍，秋声入管弦。闲挥谈尘襞吟笺。三十万家风月、共流连。
宿宝泉山慧日寺
作者：贺铸
朝代：宋

日入不遑息，驱车更之东。
回蹊出蒙密，解袂迎长风。
风从何许来，历历江南钟。
顿辔阿兰若，虚庭月正中。
流萤逗深竹，白鸟巢青松。
华灯耿翠箔，瑶花擢春丛。
绝境美清夜，怳非尘界逢。
惜无一樽酒，幸与之子同。
明发即南北，浮生两飞蓬。
宿宝泉山慧日寺
作者：贺铸
朝代：宋

日入不遑息，驱车更之东。回蹊出蒙密，解袂迎长风。风从何许来，历历江南钟。顿辔阿兰若，虚庭月正中。流萤逗深竹，白鸟巢青松。华灯耿翠箔，瑶花擢春丛。绝境美清夜，恍非尘界逢。惜无一樽酒，幸与之子同。明发即南北，浮生两飞蓬。
宿法惠寺
作者：贺铸
朝代：宋

驱马越飞涧，扬旌下回冈。欻见层浮图，高风振琅珰。重门壮且深，老柏森然行。佛子出延客，投鞭步长廊。中庭汲新泉，一饮生清凉。孤坐兴登览，危梯趋上方。萧萧荒竹林，檐外如环墙。樵牧断行径，龙蛇知所藏。山禽喜暄旸，啸侣何琅琅。子规特殷勤，使人怀故乡。引领落西北，暮色来苍茫。一官早见縻，微尚久未偿。明发复东去，斯游良不忘。
宿法惠寺
作者：贺铸
朝代：宋

驱马越飞涧，扬旌下回冈。
欻见层浮图，高风振琅珰。
重门壮且深，老柏森然行。
佛子出延客，投鞭步长廊。
中庭汲新泉，一饮生清凉。
孤坐兴登览，危梯趋上方。
萧萧荒竹林，檐外如环墙。
樵牧断行径，龙蛇知所藏。
山禽喜暄旸，啸侣何琅琅。
子规特殷勤，使人怀故乡。
引领落西北，暮色来苍茫。
一官早见縻，微尚久未偿。
明发復东去，斯游良不忘。
宿法惠寺
作者：贺铸
朝代：宋

驱马越飞涧，扬旌下回冈。欻见层浮图，高风振琅璫。重门壮且深，老柏森然行。佛子出延客，投鞭步长廊。中庭汲新泉，一饮生清凉。孤坐兴登览，危梯趋上方。萧萧荒竹林，檐外如环墙。樵牧断行径，龙蛇知所藏。山禽喜暄阳，啸侣何琅琅。子规特殷勤，使人怀故乡。引领落西北，暮色来苍茫。一官早见縻，微尚久未偿。明发复东去，斯游良不忘。
宿芥塘佛祠
作者：贺铸
朝代：宋
体裁：七言律诗

青青麰麦欲抽芒，浩荡东风晚更狂。微径断桥寻古寺，短篱高树隔横塘。开门未扫杨花雨，待晓先烧柏子香。底许暂忘行役倦，故人题字满长廊。
宿黄叶岭田家
作者：贺铸
朝代：宋

聚落荒山裏，畬田岁不登。
牛衣障隙雪，鼠穴见邻灯。
愁信鱼难瞑，寒凝酒亦冰。
怅然歌白石，推枕待晨兴。
宿黄叶岭田家
作者：贺铸
朝代：宋

聚落荒山里，畬田岁不登。牛衣障隙雪，鼠穴见邻灯。愁信鱼难瞑，寒凝酒亦冰。怅然歌白石，推枕待晨兴。
宿黄叶岭田家
作者：贺铸
朝代：宋

聚落荒山里，畲田岁不登。
牛衣障隙雪，鼠穴见邻灯。
愁信鱼难瞑，寒凝酒亦冰。
怅然歌白石，推枕待晨兴。
寄兴化黄主簿杞
作者：贺铸
朝代：宋
体裁：七言律诗

何准第五不足称，黄童无双非自名。卑栖鸾凤安初仕，葆练龙虎希长生。明月高吟紫芝曲，红尘先老白云兄。莫辞一力走三舍，遽未能来频寄声。
寄别僧芝
作者：贺铸
朝代：宋

不见江南汤惠休，芝钱今也嗣风流。
烧香弄笔一生事，蹑屐佩囊千里游。
乞酒未还黄菊晚。拟诗初就碧云秋。
临高跂马君行矣，从此安期始欲愁。
寄别僧芝
作者：贺铸
朝代：宋
体裁：七言律诗

不见江南汤惠休，芝钱今也嗣风流。烧香弄笔一生事，蹑屐佩囊千里游。乞酒未还黄菊晚，拟诗初就碧云秋。临高跂马君行矣，从此安期始欲愁。
寄别秦观少游
作者：贺铸
朝代：宋
体裁：七言律诗

沔阳湖上小留连，疑是前时李谪仙。流向夜郎才半道，径还江夏乐当年。个侬生以才为累，阿堵官于老有缘。待得公归吾亦罢，春风先办两渔船。
寄别秦观少游
作者：贺铸
朝代：宋

沔阳湖上小留连，疑是前时李谪仙。
流向夜郎纔半道，径还江夏乐当年。
箇侬生以才为累，阿堵官于老有缘。
待得公归吾亦罢，春风先办两渔船。
寄周文清
作者：贺铸
朝代：宋
体裁：七言律诗

节物惊心不我留，故人相望海边州。芰荷老尽池台晚，鸿雁来多云汉秋。谁共清樽寻乐事，独将长幅写离忧。明年芳草青门道，好试青衫伴侠游。
寄墨代书赠杨时
作者：贺铸
朝代：宋

徂来雪压苍松颠，沦膏根柢蟠蜿蜒。樵斤剪析石火热，曲突百步凝梢烟。蒲萄秋颗累累悬，海胶九炼堪续弦。力捣万杵臼欲穿，剂成圭璧随方圆。点漆比色石比坚，坐令李韦羞居前。陈台潘谷老且贤，授唯识者不计钱。是翁解化如蜕蝉，后可继此无闻焉。付君一圭款识全，保护谨密何千年。君家清风宜世传，不特谈玄须草玄。
寄墨代书赠杨时
作者：贺铸
朝代：宋

徂来雪压苍松颠，沦膏根柢蟠蜿蜒。樵斤剪析石火热，曲突百步凝梢烟。蒲萄秋颗累累悬，海胶九炼堪续弦。力捣万杵臼欲穿，剂成圭璧随方圆。点漆比色石比坚，坐令李韦羞居前。陈台潘谷老且贤，授唯识者不计钱。是翁解化如蜕蝉，後可继此无闻焉。付君一圭款识全，保护谨密何千年。君家清风宜世传，不特谈玄须草玄。
寄墨代书赠杨时
作者：贺铸
朝代：宋

徂来雪压苍松颠，沦膏根柢蟠蜿蜒。
樵斤剪析石火热，曲突百步凝梢烟。
蒲萄秋颗纍纍悬，海胶九炼堪续絃。
力捣万杵臼欲穿，剂成圭璧随方圆。
点漆比色石比坚，坐令李韦羞居前。
陈台潘谷老且贤，授唯识者不计钱。
是翁解化如蜕蝉，后可继此无闻焉。
付君一圭款识全，保护谨密何千年。
君家清风宜世传，不特谈玄须草玄。
寄有捷上人
作者：贺铸
朝代：宋
体裁：七言绝句

捷也当年避畏途，寄身一叶泛隋渠。定须惭愧操舟子，千里风波汝渡吾。
寄有捷上人
作者：贺铸
朝代：宋

捷也当年避畏途，寄身一叶泛隋渠。
定须慙愧操舟子，千里风波汝渡吾。
寄李赵二友生
作者：贺铸
朝代：宋

东风掠地百草青，颠毛余几今星星。长年婴疾断还往，无处避愁徒醉醒。联马寻芳狭斜道，衔舟待月沧浪亭。遥输此兴二公子，涨海未应沈一萍。
寄李赵二友生
作者：贺铸
朝代：宋

东风掠地百草青，颠毛馀几今星星。长年婴疾断还往，无处避愁徒醉醒。联马寻芳狭斜道，衔舟待月沧浪亭。遥输此兴二公子，涨海未应沈一萍。
寄杜仲观
作者：贺铸
朝代：宋

中春雨收霁，与子登丛台。
形胜宛然在，太行西北来。
无情百尺土，千载未摧颓。
四顾发悲啸，凄风振颐颏。
凌高气象变，似不容徘徊。
下出破禅剎，断碑生紫苔。
严公赋怀古，復使后人哀。
西寻王氏园，一径趋城隈。
老竹未萌笋，繁花如雪开。
惠然丘少年，逸躅欣攀陪。
小榭罗醼豆，开帘按俳诙。
招呼缈缥人，晚镜催妆梅。
水调唱金缕，云罍浮玉醅。
倾觞敢惜醉，忘着接䍦回。
明日遂分首，旧游安在哉。
我为东徐官，客鬓栖尘埃。
君调南康吏，江山役清才。
西风吹去雁，尺纸为君裁。
我已困摧辱，壮心如湿灰。
行将隠名姓，采药孙登嵬。
异日傥相过，衡门翦蒿莱。
寄杜仲观
作者：贺铸
朝代：宋

中春雨收霁，与子登丛台。形胜宛然在，太行西北来。无情百尺土，千载未摧颓。四顾发悲啸，凄风振颐颏。淩高气象变，似不容徘徊。下出破禅刹，断碑生紫苔。严公赋怀古，复使后人哀。西寻王氏园，一径趋城隈。老竹未萌笋，繁花如雪开。惠然丘少年，逸躅欣攀陪。小榭罗宴豆，开帘按俳诙。招呼缈缥人，晚镜催妆梅。水调唱金缕，云罍浮玉醅。倾觞敢惜醉，忘著接䍦回。明日遂分首，旧游安在哉。我为东徐官，客鬓栖尘埃。君调南康吏，江山役清才。西风吹去雁，尺纸为君裁。我已困摧辱，壮心如湿灰。行将隐名姓，采药孙登嵬。异日傥相过，衡门剪蒿莱。
寄杜仲观
作者：贺铸
朝代：宋

中春雨收霁，与子登丛台。形胜宛然在，太行西北来。无情百尺土，千载未摧颓。四顾发悲啸，凄风振颐颏。淩高气象变，似不容徘徊。下出破禅刹，断碑生紫苔。严公赋怀古，复使後人哀。西寻王氏园，一径趋城隈。老竹未萌笋，繁花如雪开。惠然丘少年，逸躅欣攀陪。小榭罗醼豆，开帘按俳诙。招呼缈缥人，晚镜催妆梅。水调唱金缕，云罍浮玉醅。倾觞敢惜醉，忘著接䍠回。明日遂分首，旧游安在哉。我为东徐官，客鬓栖尘埃。君调南康吏，江山役清才。西风吹去雁，尺纸为君裁。我已困摧辱，壮心如湿灰。行将隐名姓，采药孙登嵬。异日傥相过，衡门翦蒿莱。
寄杜邯郸
作者：贺铸
朝代：宋

穷巷厌多雨，颓垣藜藿生。蜩螗饱风露，晏景一何清。坐指岁芳歇，羁人心骨惊。所怀不可见，东州闻政声。三年但弦歌，百里称神明。风月动高兴，诗章时一鸣。天葩落健笔，直与春工争。浑河失故渠，怒水方纵横。难凭束苇济，跬步万里程。梦想不知远，笑谈何可并。赖有西飞翰，尺纸缄驰情。
寄杜邯郸
作者：贺铸
朝代：宋

穷巷厌多雨，颓垣藜藿生。
蜩螗饱风露，晏景一何清。
坐指岁芳歇，羁人心骨惊。
所怀不可见，东州闻政声。
三年但弦歌，百里称神明。
风月动高兴，诗章时一鸣。
天葩落健笔，直与春工争。
浑河失故渠，怒水方纵横。
难凭束苇济，跬步万里程。
梦想不知远，笑谈何可并。
頼有西飞翰，尺纸缄驰情。
寄杜邯郸
作者：贺铸
朝代：宋

穷巷厌多雨，颓垣藜藿生。
蜩螗饱风露，晏景一何清。
坐指岁芳歇，羇人心骨惊。
所怀不可见，东州闻政声。
三年但弦歌，百里称神明。
风月动高兴，诗章时一鸣。
天葩落健笔，直与春工争。
浑河失故渠，怒水方纵横。
难凭束苇济，跬步万里程。
梦想不知远，笑谈何可并。
赖有西飞翰，尺纸缄驰情。
寄武昌方令临李尉援兼简黄冈二潘昆仲
作者：贺铸
朝代：宋
体裁：七言律诗

好在桐江三拜翁，谪仙之裔好应同。如闻花县两郎子，兴发能来一水东。共醉南楼故时月，断无庾令浼人风。季真老病不堪酒，泽畔微吟怀四侬。
寄汉阳赵尉沔
作者：贺铸
朝代：宋

庆湖遗老坐诗穷，强仕之年百病攻。谁谓南昌禄隐翁，伏枕呻吟四壁空。相思限此江西东，寄声每托江头风。斯言近俳聊一笑，江水方清饥可疗。人生奇偶类探筹，造物岂容人数料。君初试吏或当然，我太半生真不调。昔不愿起家百日登三司，今不愿还家六印金累累。但愿官粮办亲养，归来尚三径资。邻墙晏起访安否，尔酌我歌尧舜时。咄嗟此愿良难必，吞声食蘖甘如蜜。
寄汉阳赵尉沔
作者：贺铸
朝代：宋

庆湖遗老坐诗穷，强仕之年百病攻。谁谓南昌禄隐翁，伏枕呻吟四壁空。相思限此江西东，寄声每托江头风。斯言近俳聊一笑，江水方清饥可疗。人生奇偶类探筹，造物岂容人数料。君初试吏或当然，我太半生真不调。昔不愿起家百日登三司，今不愿还家六印金累累。但愿官粮办亲养，归来尚馀三径资。邻墙晏起访安否，尔酌我歌尧舜时。咄嗟此愿良难必，吞声食檗甘如蜜。
寄汉阳赵尉沔
作者：贺铸
朝代：宋

庆湖遗老坐诗穷，强仕之年百病攻。
谁谓南昌禄隠翁，伏枕呻吟四壁空。
相思限此江西东，寄声每託江头风。
斯言近俳聊一笑，江水方清饥可疗。
人生奇偶类探筹，造物岂容人数料。
君初试吏或当然，我太半生真不调。
昔不愿起家百日登三司，今不愿还家六印金纍纍。
但愿官粮办亲养，归来尚余三径资。
邻墙晏起访安否，尔酌我歌尧舜时。
咄嗟此愿良难必，吞声食蘗甘如蜜。
寄清凉和上人二首
作者：贺铸
朝代：宋

吾家无担石之储，朝四暮三如有馀。北岳官粮饱妻子，南朝僧寺寓图书。迎船春色情亲我，坌马京尘笑谢渠。莫作江东步兵待，翻然端不为鲈鱼。南国风流百不存，石头今是给孤园。山连雉堞犹侵路，潮送渔舟自到门。方丈定容居士病，贝多应待客儿翻。悬知后日逢迎际，桃李春风两不言。
寄清凉和上人二首·其一
作者：贺铸
朝代：宋

吾家无担石之储，朝四暮三如有馀。北岳官粮饱妻子，南朝僧寺寓图书。迎船春色情亲我，坌马京尘笑谢渠。莫作江东步兵待，翻然端不为鲈鱼。
寄清凉和上人二首·其二
作者：贺铸
朝代：宋
体裁：七言律诗

南国风流百不存，石头今是给孤园。山连雉堞犹侵路，潮送渔舟自到门。方丈定容居士病，贝多应待客儿翻。悬知后日逢迎际，桃李春风两不言。
寄清凉和上人二首之一
作者：贺铸
朝代：宋

吾家无担石之储，朝四暮三如有余。
北岳官粮饱妻子，南朝僧寺寓图书。
迎船春色情亲我，坌马京尘笑谢渠。
莫作江东步兵待，翻然端不为鲈鱼。
寄清凉和上人二首之二
作者：贺铸
朝代：宋

南国风流百不存，石头今是给孤园。山连雉堞犹侵路，潮送渔舟自到门。方丈定容居士病，贝多应待客儿翻。悬知後日逢迎际，桃李春风两不言。
寄王岐
作者：贺铸
朝代：宋

未从名宦两蹉跎，可但诗狂与酒魔。紫陌尘埃日驰逐，青楼灯火夜经过。当时豪纵年方少，今日疏慵病更多。唯见凭栏复攲枕，往来方寸奈情何。
寄王岐
作者：贺铸
朝代：宋

未从名宦两蹉跎，可但诗狂与酒魔。紫陌尘埃日驰逐，青楼灯火夜经过。当时豪纵年方少，今日疏慵病更多。唯见凭栏复敧枕，往来方寸奈情何。
寄王岐
作者：贺铸
朝代：宋

未从名宦两蹉跎，可但诗狂与酒魔。
紫陌尘埃日驰逐，青楼灯火夜经过。
当时豪纵年方少，今日疏慵病更多。
唯见凭栏復敧枕，往来方寸奈情何。
寄金陵仓官赵令毣通直
作者：贺铸
朝代：宋

岁律倏云莫，王孙兴可堪。羡云归日下，随雁滞江南。卑湿求长健，登临赖半酣。西州眼中近，早晚寄华缄。
寄金陵仓官赵令毣通直
作者：贺铸
朝代：宋

岁律倏云莫，王孙兴可堪。
羡云归日下，随雁滞江南。
卑湿求长健，登临頼半酣。
西州眼中近，早晚寄华缄。
寄金陵和上人
作者：贺铸
朝代：宋

旧年问米欲东流，先赋新诗寄石头。
赤鯶久沉江上信，杂悬误落海边州。
想君道眼遥相识，顾我官身可自由。
香火因缘知有在，草庵蔬粥不他求。
寄金陵和上人
作者：贺铸
朝代：宋

旧年问米欲东流，先赋新诗寄石头。赤鲩久沉江上信，杂悬误落海边州。想君道眼遥相识，顾我官身可自由。香火因缘知有在，草庵蔬粥不他求。
寄题栗亭县名嘉亭
作者：贺铸
朝代：宋

少陵昔避地，幽栖凤皇川。始愿获其所，赋诗此终焉。眷彼美林麓，荫膏腴上田。阳坡饶垂珠，阴谷繁玉延。长镵勤采斸，服食攀飞仙。兵祲夺和气，力耕无善年。林坰开冰雪，旬浃断庖烟。呜呼歌七章，暮节西南迁。环堵久芜没，斯亭名尚传。茂宰怆怀古，增崇殊过前。雕甍揭长帘，下容十客筵。嫩岚隔春丛，清竹鸣夏蝉。风月有高兴，写之武城弦。狂客属尪废，驽筋难强鞭。何暇远登览，但哦鲸海篇。尚苦八口累，依稀同曩贤。馀龄寄幻境，未断东西缘。江淮米价平，一舸去悠然。幸此岁丰乐，浮游吾所便。异时访陈躅，复使后人怜。
寄题栗亭县名嘉亭
作者：贺铸
朝代：宋

少陵昔避地，幽栖凤皇川。始愿获其所，赋诗此终焉。睠彼美林麓，荫膏腴上田。阳坡饶垂珠，阴谷繁玉延。长鑱勤采劚，服食攀飞仙。兵祲夺和气，力耕无善年。林垧开冰雪，旬浃断庖烟。呜呼歌七章，暮节西南迁。环堵久芜没，斯亭名尚传。茂宰怆怀古，增崇殊过前。雕甍揭长帘，下容十客筵。嫩岚隔春丛，清竹鸣夏蝉。风月有高兴，写之武城弦。狂客属尪废，驽筋难强鞭。何暇远登览，但哦鲸海篇。尚苦八口累，依稀同曩贤。余龄寄幻境，未断东西绿。江淮米价平，一舸去悠然。幸此岁丰乐，浮游吾所便。异时访陈躅，复使後人怜。
寄题栗亭县名嘉亭
作者：贺铸
朝代：宋

少陵昔避地，幽栖凤皇川。
始愿获其所，赋诗此终焉。
睠彼美林麓，荫膏腴上田。
阳坡饶垂珠，阴谷繁玉延。
长镵勤采劚，服食攀飞仙。
兵祲夺和气，力耕无善年。
林垧开冰雪，旬浃断庖烟。
呜呼歌七章，暮节西南迁。
环堵久芜没，斯亭名尚传。
茂宰怆怀古，增崇殊过前。
雕甍揭长帘，下容十客筵。
嫩岚隔春丛，清竹鸣夏蝉。
风月有高兴，写之武城弦。
狂客属尪废，驽筋难强鞭。
何暇远登览，但哦鲸海篇。
尚苦八口累，依稀同曩贤。
余龄寄幻境，未断东西缘。
江淮米价平，一舸去悠然。
幸此岁丰乐，浮游吾所便。
异时访陈躅，復使后人怜。
寄题泉南陈氏步云亭
作者：贺铸
朝代：宋
体裁：七言律诗

紫翠峰前水一湾，趣亭微径白云关。渔樵不见携筇去，猿鹤相随采药还。晚月带潮来海上，春风吹雨到人间。恨君轻为苍生起，曾得东山几日闲。
寄题浔阳周氏濂溪草堂
作者：贺铸
朝代：宋

濂溪之水清，未足濯公缨。平生抱苦节，成就此溪名。长啸置符传，孤云归思轻。溪头四壁居，溪下百亩耕。量汲奉晨盥，课樵共夕烹。希逢杖屦游，但听弦歌声。为客剪三径，传家通一经。双珠交照乘，合璧倍连城。被褐有余乐，问缣无隐情。桂林两枝秀，借尔俗眼荣。昔仰名父子，今推难弟兄。不应文范裔，遽谓公慙卿。如袭带砺封，毋为权利倾。地实寝丘比，有力安得并。勒诗高岸石，敢告後代生。
寄题浔阳周氏濂溪草堂
作者：贺铸
朝代：宋

濂溪之水清，未足濯公缨。
平生抱苦节，成就此溪名。
长啸置符传，孤云归思轻。
溪头四壁居，溪下百亩耕。
量汲奉晨盥，课樵共夕烹。
希逢杖屦游，但听弦歌声。
为客剪三径，传家通一经。
双珠交照乘，合璧倍连城。
被褐有余乐，问缣无隠情。
桂林两枝秀，借尔俗眼荣。
昔仰名父子，今推难弟兄。
不应文范裔，遽谓公惭卿。
如袭带砺封，毋为权利倾。
地实寝丘比，有力安得并。
勒诗高岸石，敢告后代生。
寄题浔阳周氏濂溪草堂
作者：贺铸
朝代：宋

濂溪之水清，未足濯公缨。平生抱苦节，成就此溪名。长啸置符传，孤云归思轻。溪头四壁居，溪下百亩耕。量汲奉晨盥，课樵共夕烹。希逢杖屦游，但听弦歌声。为客剪三径，传家通一经。双珠交照乘，合璧倍连城。被褐有馀乐，问缣无隐情。桂林两枝秀，借尔俗眼荣。昔仰名父子，今推难弟兄。不应文范裔，遽谓公惭卿。如袭带砺封，毋为权利倾。地实寝丘比，有力安得并。勒诗高岸石，敢告后代生。
寄题狄丘李伟官舍东斋
作者：贺铸
朝代：宋
体裁：七言律诗

树竹开窗小屋东，低檐却日竹通风。长年驰骛欲何往，终日退藏于此中。未厌睡魔常有在，若思人事即无穷。躬耕不是悠悠计，来作苏门邻舍翁。
寄题狄丘李伟官舍东斋
作者：贺铸
朝代：宋

树竹开窗小屋东，低檐却日竹通风。长年驰骛欲何往，终日退藏於此中。未厌睡魔常有在，若思人事即无穷。躬耕不是悠悠计，来作苏门邻舍翁。
寄题盱眙杜子师东山草堂
作者：贺铸
朝代：宋
体裁：五言律诗

东山与物远，松竹荫茅茨。信有冥鸿志，难藏雾豹姿。会招安石起，何患德璋移。后日岩扉下，游人想履綦。
寄题盱眙杜子师东山草堂
作者：贺铸
朝代：宋

东山与物远，松竹荫茅茨。信有冥鸿志，难藏雾豹姿。会招安石起，何患德璋移。後日岩扉下，游人想履綦。
寒宵叹
作者：贺铸
朝代：宋
体裁：五言绝句

可怜明月光，委曲照空床。自是元无梦，更悲今夜长。
寓泊临淮有怀杜修撰
作者：贺铸
朝代：宋

幕卷歌鬟列，堂深蜜炬然。临风鸣羯鼓，待月戏秋千。短韵吟牋出，长檐醉帽偏。斯人违薄俗，何减孟公贤。
寓泊临淮有怀杜修撰
作者：贺铸
朝代：宋

幕卷歌鬟列，堂深蜜炬然。
临风鸣羯鼓，待月戏秋韆。
短韵吟笺出，长檐醉帽偏。
斯人违薄俗，何减孟公贤。
寓泊临淮有怀杜脩撰
作者：贺铸
朝代：宋

幕卷歌鬟列，堂深蜜炬然。临风鸣羯鼓，待月戏鞦韆。短韵吟笺出，长檐醉帽偏。斯人违薄俗，何减孟公贤。
寓泊金陵寻王荆公陈迹
作者：贺铸
朝代：宋
体裁：七言律诗

晚泊扁舟一问津，依然节物思羁人。江山月照六朝梦，桃李风吹三月春。宅枕谢公墩下路，诗寻萧寺壁间尘。可须樽酒平生约，长望西州泪满巾。
对酒
作者：贺铸
朝代：宋

白驹不可驻，尺璧非所珍。独挹一樽酒，悲歌送徂春。歌阑酒亦尽，回首迹已陈。自笑十年仕，尚迷天下津。岂无濯缨水，奈尔长路尘。命也复何道，今人犹昔人。
对酒
作者：贺铸
朝代：宋

白驹不可驻，尺璧非所珍。
独挹一樽酒，悲歌送徂春。
歌阑酒亦尽，回首迹已陈。
自笑十年仕，尚迷天下津。
岂无濯缨水，奈尔长路尘。
命也復何道，今人犹昔人。
将发彭城作
作者：贺铸
朝代：宋

四年吟笑老东徐，满目溪山不负渠。得米径须偿酒债，有田便拟卜吾庐。明朝门外扁舟雪，别夜灯前满纸书。会问匆匆解携客，相思命驾定何如。
将发彭城作
作者：贺铸
朝代：宋

四年吟笑老东徐，满目溪山不负渠。得米径须偿酒债，有田便拟卜吾庐。明朝门外扁舟雪，别夜灯前满纸书。会问怱怱解携客，相思命驾定何如。
将发永城留题李氏斋壁
作者：贺铸
朝代：宋
体裁：七言律诗

匹马扁舟寄此身，可怜投老尚迷津。黄尘是处随游子，明日相逢即故人。东道琴樽能惜夜，西园花絮欲伤春。分携后日匆匆去，灯火虹桥梦更频。
将发永城留题李氏斋壁
作者：贺铸
朝代：宋

匹马扁舟寄此身，可怜投老尚迷津。黄尘是处随游子，明日相逢即故人。东道琴樽能惜夜，西园花絮欲伤春。分携後日匆匆去，灯火虹桥梦更频。
将发永城题陈伯隽蒙轩
作者：贺铸
朝代：宋
体裁：七言绝句

几对春风把酒杯，小舟临发更徘徊。四明狂客重来日，庭下榴花开未开。
将进酒·城下路
作者：贺铸
朝代：宋
体裁：词

城下路，凄风露，今人犁田古人墓。岸头沙，带蒹葭，漫漫昔时流水今人家。黄埃赤日长安道，倦客无浆马无草。开函关，掩函关，千古如何不见一人闲？六国扰，三秦扫，初谓商山遗四老。驰单车，致缄书，裂荷焚芰接武曳长裾。高流端得酒中趣，深入醉乡安稳处。生忘形，死忘名。谁论二豪初不数刘伶？
将进酒·梅花引·城下路
作者：贺铸
朝代：宋
体裁：词

城下路。
凄风露。
今人犁田古人墓。
岸头沙。
带蒹葭。
漫漫惜时，流水今人家。
黄埃赤日长安道。
倦客无浆马无草。
开函关。
掩函关。
千古如何，不见一人闲。
六国扰。
三秦扫。
初谓商山遗四老。
驰单车。
致缄书。
裂荷焚芰，接武曳长裙。
高流端得酒中趣。
深入醉乡安稳处。
生忘行。
死忘名。
谁论二豪，初不数刘伶。
小梅花·梅花引·思前别
作者：贺铸
朝代：宋
体裁：词

思前别。
记时节。
美人颜色如花发。
美人归。
天一涯。
娟娟姮娥，三五满还亏。
翠眉蝉鬓生离诀。
遥望青楼心欲绝。
梦中寻。
卧巫云。
觉来珠泪，滴向湘水深。
愁无已。
奏绿绮。
历历高山与流水。
妙通神。
觉知音。
不知暮雨朝云、何山岑。
相思无计堪可比。
珠箔雕阑集千里。
漏将分。
月窗明。
一夜梅花忽开、疑是君。
小梅花二首 其一 将进酒
作者：贺铸
朝代：宋
体裁：词

城下路。凄风露。今人犁田昔人墓。岸头沙。带蒹葭。漫漫昔时，流水今人家。黄埃赤日长安道。倦客无浆马无草。开函关。闭函关。千古如何，不见一人閒。
小梅花二首 其一 将进酒
作者：贺铸
朝代：宋

城下路。凄风露。今人犁田昔人墓。岸头沙。带蒹葭。漫漫昔时，流水今人家。黄埃赤日长安道。倦客无浆马无草。开涵关。闭涵关。千古如何，不见一人閒。
小梅花二首 其二 将进酒
作者：贺铸
朝代：宋

六国扰。三秦埽。初谓商山遗四老。驰单车。致缄书。裂荷焚芰，接武曳长裾。高阳真得杯中趣。身到醉乡安稳处。生忘形。死忘名。二豪侍侧，刘伶初未醒。
小梅花二首 其二 将进酒
作者：贺铸
朝代：宋
体裁：词

六国扰。三秦扫。初谓商山遗四老。驰单车。致缄书。裂荷焚芰，接武曳长裾。高阳真得杯中趣。身到醉乡安稳处。生忘形。死忘名。二豪侍侧，刘伶初未醒。
小梅花二首 其二 行路难
作者：贺铸
朝代：宋
体裁：词

缚虎手。悬河口。车如鸡栖马如狗。白纶巾。扑黄尘。不知我辈，可是蓬蒿人。衰兰送客咸阳道。天若有情天亦老。作雷颠。不论钱。谁问旗亭，美酒斗十千。酌大斗。更为寿。青鬓常青古无有。笑嫣然。舞翩翩。当垆秦女，十五语如弦。遗音能记秋风曲。事去千年犹恨促。揽流光。系扶桑。争奈愁来，一日却为长。
小梅花二首·将进酒
作者：贺铸
朝代：宋

城下路。凄风露。今人犁田昔人墓。岸头沙。带蒹葭。漫漫昔时，流水今人家。黄埃赤日长安道。倦客无浆马无草。开涵关。闭涵关。千古如何，不见一人閒。六国扰。三秦埽。初谓商山遗四老。驰单车。致缄书。裂荷焚芰，接武曳长裾。高阳真得杯中趣。身到醉乡安稳处。生忘形。死忘名。二豪侍侧，刘伶初未醒。
小梅花梅花引
作者：贺铸
朝代：宋
体裁：词

思前别。记时节。美人颜色如花发。美人归。天一涯。娟娟姮娥，三五满还亏。翠眉蝉鬓生离诀。遥望青楼心欲绝。梦中寻。卧巫云。觉来珠泪，滴向湘水深。愁无已。奏绿绮。历历高山与流水。妙通神。绝知音。不知暮雨朝云、何山岑。相思无计堪相比。珠箔雕阑几千里。漏将分。月窗明。一夜梅花忽开、疑是君。
小重山
作者：贺铸
朝代：宋

玉指金徽一再弹。新声传访戴，雪溪寒。两行墨妙破冰纨。牵情处，幽恨寄毫端。昵语强羞难。相逢真许似，镜中鸾。小梅疏影近杯盘。东风里，谁共倚阑干。帘影新妆一破颜。玳筵回雪舞，小云鬟。琼枝擢秀望难攀。凝情处，千里望蓬山。歌断酒阑珊。画船箫鼓转，绿杨湾。坠钿残燎水堂关。斜阳里，双燕伴人闲。枕上阊门五报更。蜡灯香灺冷，恨天明。青苹风转彩帆轻。樯头燕，多谢伴人行。临镜想倾城。两尖愁黛浅，泪波横。艳歌重记遣离情。缠绵处，翻是断肠声。月月相逢只旧圆。迢迢三十夜，夜如年。伤心不照绮罗筵。孤舟里，单枕若为眠。茂苑想依然。花楼连苑起，压漪涟。玉人千里共婵娟。清琴怨，肠断亦如弦。
小重山
作者：贺铸
朝代：宋
体裁：词

花院深疑无路通。碧纱窗影下，玉芙蓉。当时偏恨五更钟。分携处，斜月小帘栊。楚梦冷沉踪。一双金缕枕，半床空。画楼临水凤城东。楼前柳，憔悴几秋风。
小重山
作者：贺铸
朝代：宋
体裁：词

飘径梅英雪未融。芳菲消息到，杏梢红。隔年欢事水西东。凝思久，不语坐书空。回想夹城中。彩山箫鼓沸，绮罗丛。钿轮珠网玉花骢。香陌上，谁与斗春风。
小重山
作者：贺铸
朝代：宋
体裁：词

飘径梅英雪未融。芳菲消息到，杏梢红。隔年欢事水西东。凝思久，不语坐书空。回想夹城中。綵山箫鼓沸，绮罗丛。钿轮珠网玉花骢。香陌上，谁与斗春风。
小重山·□□□
作者：贺铸
朝代：宋
体裁：词

隔水桃花□□□。□□□□□，□□□。□妆飞鹊镜台前。□□□，□□□□□。□首已依然。断云疏雨后，更闻蝉。□□□叶付漪涟。驰寄与，人住玉溪边。
小重山·一叶西风生嫩凉
作者：贺铸
朝代：宋
体裁：词

一叶西风生嫩凉。彩舟旗影动，背斜阳。溪流几曲似回肠。高城远，今夜为谁长。正节号清狂。苎萝标韵美，倚新妆。月华歌调转清商。尊酒畔，好住伴刘郎。
小重山·其三
作者：贺铸
朝代：宋
体裁：词

枕上阊门五报更。蜡灯香灺冷，恨天明。青蘋风转彩帆轻。樯头燕，多谢伴人行。临镜想倾城。两尖愁黛浅，泪波横。艳歌重记遣离情。缠绵处，翻是断肠声。
小重山·花院深疑无路通
作者：贺铸
朝代：宋
体裁：词

花院深疑无路通。碧纱窗影下，玉芙蓉。当时偏恨五更钟。分携处，斜月小帘栊。楚梦冷沈踪。一双金缕枕，半床空。画桥临水凤城东。楼前柳，憔悴几秋风。
小重山·隔水桃花□□□
作者：贺铸
朝代：宋

隔水桃花□□□。□□□□□，□□□。□妆飞鹊镜台前。□□□，□□□□□。□首已依然。断云疏雨後，更闻蝉。□□□叶付漪涟。驰寄与，人住玉溪边。
小重山·飘径梅英雪未融
作者：贺铸
朝代：宋
体裁：词

飘径梅英雪未融。
芳菲消息到，杏梢红。
隔年欢事水西东。
凝思久，不语坐书空。
回想夹城中。
采山箫鼓沸，绮罗丛。
钿轮珠网玉花骢。
香陌上，谁与斗春风。
小重山·飘径梅英雪未融
作者：贺铸
朝代：宋

飘径梅英雪未融。芳菲消息到，杳梢红。隔年欢事水西东。凝思久，不语坐书空。回想夹城中。彩山箫鼓沸，绮罗丛。钿轮珠网玉花骢。香陌上，谁与斗春风。
小重山（四之一）
作者：贺铸
朝代：宋
体裁：词

玉指金徽一再弹。新声传访戴，雪溪寒。两行墨妙破冰纨。牵情处，幽恨寄毫端。昵语强羞难。相逢真许似，镜中鸾。小梅疏影近杯盘。东风里，谁共倚阑干。
小重山（四之三）
作者：贺铸
朝代：宋
体裁：词

枕上阊门五报更。蜡灯香灺冷，恨天明。青苹风转彩帆轻。樯头燕，多谢伴人行。临镜想倾城。两尖愁黛浅，泪波横。艳歌重记遣离情。缠绵处，翻是断肠声。
小重山（四之二）
作者：贺铸
朝代：宋
体裁：词

帘影新妆一破颜。玳筵回雪舞，小云鬟。琼枝擢秀望难攀。凝情处，千里望蓬山。歌断酒阑珊。画船箫鼓转，绿杨湾。坠钿残燎水堂关。斜阳里，双燕伴人闲。
小重山（四之四）
作者：贺铸
朝代：宋
体裁：词

月月相逢只旧圆。迢迢三十夜，夜如年。伤心不照绮罗筵。孤舟里，单枕若为眠。茂苑想依然。花楼连苑起，压漪涟。玉人千里共婵娟。清琴怨，肠断亦如弦。
尔汝歌·清商怨·劳生羁宦未易处
作者：贺铸
朝代：宋
体裁：词

劳生羁宦未易处。赖醉□□□。白眼青天，忘形相尔汝。□□□□□□。□□□，送君南浦。雪暗沧江，□□□□□。
尔汝歌（清商怨）
作者：贺铸
朝代：宋

劳生羁宦未易处。赖醉□□□。白眼青天，忘形相尔汝。□□□□□□。□□□、送君南浦。雪暗沧江，□□□□□。
局中归
作者：贺铸
朝代：宋

心火成灰不复然，故园笑别十三年。
晚凉退食无余事，坐与儿曹挽纸鸢。
局中归
作者：贺铸
朝代：宋

心火成灰不复然，故园笑别十三年。晚凉退食无馀事，坐与儿曹挽纸鸢。
局中归
作者：贺铸
朝代：宋

心火成灰不復然，故园笑别十三年。
晚凉退食无余事，坐与儿曹挽纸鸢。
岁暮舟居卧病怀寄金陵和上人
作者：贺铸
朝代：宋
体裁：五言律诗

野泊岁云暮，念归期正赊。津童为过客，商舶是邻家。雪密鱼依罧，潮回蚌委沙。南州人健否，不寄早梅华。
岁暮舟居卧病怀寄金陵和上人
作者：贺铸
朝代：宋

野泊岁云暮，念归期正赊。
津童为过客，商舶是邻家。
雪密鱼依罧，潮迴蚌委沙。
南州人健否，不寄早梅华。
席上分韵寄陈传道
作者：贺铸
朝代：宋

忍穿布袜与青鞋，困走京尘十二街。拟仗飞云寄招隐，东风吹送落君怀。
席上分韵寄陈传道
作者：贺铸
朝代：宋

忍穿布袜与青鞋，困走京尘十二街。
拟仗飞云寄招隠，东风吹送落君怀。
席上呈钱德循
作者：贺铸
朝代：宋
体裁：古风

枣华纂纂桑叶肥，老蚕起眠雏雀飞。南邻买酒劝行乐，越客废书歌式微。式微式微胡不归，明日会知今日非。旧溪手种水杨柳，长与秋风扫钓矶。
平野堂重送江茂宗
作者：贺铸
朝代：宋
体裁：七言绝句

东风南浦雨潇潇，欲去行人不自聊。谁道垂杨攀折苦，过春犹有最长条。
广四愁寄李譓
作者：贺铸
朝代：宋

夜如何其夜未央，斗星灿兮河苍凉。微月入牖窥曲房，候虫刺促鸣我床。离忧欻来煎人肠，夜如何其夜何长。绿琴在荐兮，拟楚奏之沈湘。朱弦湿露兮，声戾指而不扬。屏琴浩歌兮，屑涕泗之浪浪。我有所思兮，在河之阳。僾而不见兮，衷难弭忘。騄骥腾跃兮，鸿鹄翱翔。明珰玉案兮，尔不我将。缄诚结惠兮，久莫汝偿。永如牛女兮，南北相望。昔燕处兮，灵芸之堂。纫兰为佩兮，集芰为裳。西风凄紧兮，淩百草以殒黄。兰萎芰裂兮，恐被服之不芳。念汝玉立兮，贱组绣之文章。玄节日厉兮，奈惨慄之冰霜。胡不乘白云兮，归来乎帝乡。尚何所徯兮，毕永岁而彷徉。
广四愁寄李譓
作者：贺铸
朝代：宋

夜如何其夜未央，斗星灿兮河苍凉。
微月入牖窥曲房，候虫刺促鸣我床。
离忧欻来煎人肠，夜如何其夜何长。
绿琴在荐兮，拟楚奏之沈湘。
朱弦湿露兮，声戾指而不扬。
屏琴浩歌兮，屑涕泗之浪浪。
我有所思兮，在河之阳。
僾而不见兮，衷难弭忘。
騄骥腾跃兮，鸿鹄翱翔。
明璫玉案兮，尔不我将。
缄诚结惠兮，久莫汝偿。
永如牛女兮，南北相望。
昔燕处兮，灵芸之堂。
纫兰为佩兮，集芰为裳。
西风凄紧兮，淩百草以殒黄。
兰萎芰裂兮，恐被服之不芳。
念汝玉立兮，贱组绣之文章。
玄节日厉兮，奈惨栗之冰霜。
胡不乘白云兮，归来乎帝乡。
尚何所徯兮，毕永岁而彷徉。
广四愁寄李譓
作者：贺铸
朝代：宋

夜如何其夜未央，斗星灿兮河苍凉。
微月入牖窥曲房，候虫刺促鸣我床。
离忧欻来煎人肠，夜如何其夜何长。
绿琴在荐兮，拟楚奏之沈湘。
朱絃湿露兮，声戾指而不扬。
屏琴浩歌兮，屑涕泗之浪浪。
我有所思兮，在河之阳。
僾而不见兮，衷难弭忘。
騄骥腾跃兮，鸿鹄翱翔。
明珰玉案兮，尔不我将。
缄诚结惠兮，久莫汝偿。
永如牛女兮，南北相望。
昔燕处兮，灵芸之堂。
纫兰为佩兮，集芰为裳。
西风凄紧兮，凌百草以殒黄。
兰萎芰裂兮，恐被服之不芳。
念汝玉立兮，贱组绣之文章。
玄节日厉兮，奈惨栗之冰霜。
胡不乘白云兮，归来乎帝乡。
尚何所徯兮，毕永岁而彷徉。
广津门东马上
作者：贺铸
朝代：宋

津头落帆鼓，薄暮尚蓬冬。
疑是秦淮口，扁舟醉梦中。
不堪隋岸北，尘土一鞭风。
传语端能否，伯劳飞自东。
广津门东马上
作者：贺铸
朝代：宋

津头落帆鼓，薄暮尚蓬鼕。疑是秦淮口，扁舟醉梦中。不堪隋岸北，尘土一鞭风。传语端能否，伯劳飞自东。
广陵山光寺夜集留别黄材昆仲
作者：贺铸
朝代：宋

维舟山光步，却顾广陵城。
十里春风外，夹津芳草生。
渔篷衔尾来，愧尔故人情。
更卜连床语，神房温且清。
语阑夜自久，泪烛剪复明。
撤樽兀相视，酸涕流金缨。
我本山海士，误遭时网婴。
出身两纪余，何等为浮名。
矧此一分首，几年当合并。
离忧如惊澜，荡潏未易平。
疏亲系远迩，斯言出荒伧。
音邮无禁限，勤访白云兄。
广陵山光寺夜集留别黄材昆仲
作者：贺铸
朝代：宋

维舟山光步，却顾广陵城。十里春风外，夹津芳草生。渔篷衔尾来，愧尔故人情。更卜连床语，神房温且清。语阑夜自久，泪烛剪复明。撤樽兀相视，酸涕流金缨。我本山海士，误遭时网婴。出身两纪馀，何等为浮名。矧此一分首，几年当合并。离忧如惊澜，荡潏未易平。疏亲系远迩，斯言出荒伧。音邮无禁限，勤访白云兄。
广陵山光寺夜集留别黄材昆仲
作者：贺铸
朝代：宋

维舟山光步，却顾广陵城。
十里春风外，夹津芳草生。
渔篷衔尾来，愧尔故人情。
更卜连床语，神房温且清。
语阑夜自久，泪烛剪復明。
撤樽兀相视，酸涕流金缨。
我本山海士，误遭时网婴。
出身两纪余，何等为浮名。
矧此一分首，几年当合并。
离忧如惊澜，荡潏未易平。
疏亲繫远迩，斯言出荒伧。
音邮无禁限，勤访白云兄。
广陵茱萸湾晚泊
作者：贺铸
朝代：宋

冷云抛雪未成花，过埭东风冻着沙。
荻浦渔归初下雁，枫桥市散祗啼鸦。
旧闻南国饶春事，行见东风换物华。
老病心情亦何有，药囊诗卷是生涯。
广陵茱萸湾晚泊
作者：贺铸
朝代：宋
体裁：七言律诗

冷云抛雪未成花，过埭东风冻著沙。荻浦渔归初下雁，枫桥市散祗啼鸦。旧闻南国饶春事，行见东风换物华。老病心情亦何有，药囊诗卷是生涯。
度黄叶岭怀寄清凉白云庵主
作者：贺铸
朝代：宋
体裁：七言律诗

黄叶岭头黄叶飞，白云庵畔白云归。叶随游子终相失，云伴禅翁得所依。会解腰间斩马剑，肯寻江上钓鱼矶。焚香扫地双林下，愿赎今生种种非。
弄珠英/蓦山溪
作者：贺铸
朝代：宋
体裁：词

楚乡新岁。不放残寒退。月晓桂娥闲，弄珠英、因风委坠。清淮铺练，十二玉峰前，上帘栊，招佳丽。置酒成高会。江南芳信，目断何人寄。应占镜边春，想晨妆、膏浓压翠。此时乘兴，半道忍回桡，五云溪，门深闭。璧月常相对。
弄珠英·蓦山溪·楚乡新岁
作者：贺铸
朝代：宋
体裁：词

楚乡新岁。
不放残寒退。
月晓桂娥闲，弄珠英、因风委坠。
清淮铺练，十二玉峰前，上帘栊，招佳丽。
置酒成高会。
江南芳信，目断何人寄。
应占镜边春，想晨妆、膏浓压翠。
此时乘兴，半道忍回桡，五云溪，门深闭。
碧月长相对。
弄珠英（蓦山溪）
作者：贺铸
朝代：宋

楚乡新岁。不放残寒退。月晓桂娥闲，弄珠英、因风委坠。清淮铺练，十二玉峰前，上帘栊，招佳丽。置酒成高会。江南芳信，目断何人寄。应占镜边春，想晨妆、膏浓压翠。此时乘兴，半道忍回桡，五云溪，门深闭。璧月长相对。
归风便
作者：贺铸
朝代：宋

津亭薄晚张离燕。红粉□歌持酒欢。歌声煎泪欲沾襟，酒色□□□□□。□□会有归风便。休道相忘秋后□。□□□抵故人心，惆怅故人心不见。
归风便·玉楼春·津亭薄晚张离燕
作者：贺铸
朝代：宋
体裁：词

津亭薄晚张离燕。红粉□歌持酒劝。歌声煎泪欲沾襟，酒色□□□□□。□□会有归风便。休道相忘秋后□。□□□抵故人心，惆怅故人心不见。
归风便玉楼春
作者：贺铸
朝代：宋

津亭薄晚张离燕。红粉□歌持酒劝。歌声煎泪欲沾襟，酒色□□□□□。□□会有归风便。休道相忘秋後□。□□□抵故人心，惆怅故人心不见。
彭城三咏 其一 戏马台歌
作者：贺铸
朝代：宋

秦蛇已中断，刘项方龙战。叱咤沮风云，睢盱走霆电。鸿沟一画天地开，楚王洗剑东归来。新都形胜控淮泗，笼山络谷营高台。重瞳登览何为者，不知招贤知戏马。上如激矢下投丸，兰筋霜腕便回盘。半夜悲歌骓不逝，明日阴陵行路难。騋牝三千归汉闲，粟豆尤闻蠹县官。君不见华山之阳古坰牧，春风吹草年年绿。
彭城三咏 其二 斩蛇泽歌
作者：贺铸
朝代：宋

君不闻泗滨亭长送徒如咸阳，徒夫怀归多道亡。泽中置酒饮相诀，吾亦从此奔芒砀。阴风萧萧导者惧，前有脩蛇怒横路。酒酣拔剑肯留行，划断蜿蜒不回顾。河明月出人踵来，彼媪何冤号且哀。谓遭赤帝屠吾子，语竟莫知安在哉。真人闻此自心许，茫茫四海吾其主。虎变龙飞十二年，馘项枭英盖狐鼠。半夜雄铓飞上天，几见长陵一抔土。
彭城三咏·戏马台歌
作者：贺铸
朝代：宋

秦蛇已中断，刘项方龙战。叱咤沮风云，睢盱走霆电。鸿沟一画天地开，楚王洗剑东归来。新都形胜控淮泗，笼山络谷营高台。重瞳登览何为者，不知招贤知戏马。上如激矢下投丸，兰筋霜腕便回盘。半夜悲歌骓不逝，明日阴陵行路难。騋牝三千归汉闲，粟豆尤闻蠹县官。君不见华山之阳古坰牧，春风吹草年年绿。君不闻泗滨亭长送徒如咸阳，徒夫怀归多道亡。泽中置酒饮相诀，吾亦从此奔芒砀。阴风萧萧导者惧，前有脩蛇怒横路。酒酣拔剑肯留行，划断蜿蜒不回顾。河明月出人踵来，彼媪何冤号且哀。谓遭赤帝屠吾子，语竟莫知安在哉。真人闻此自心许，茫茫四海吾其主。虎变龙飞十二年，馘项枭英盖狐鼠。半夜雄铓飞上天，几见长陵一抔土。汉祖高风百尺台，千年客土生蒿莱。何穷人事水东去，如故地形山四来。江淮犹沸鲸鲵血，八十一车枉归辙。白叟逢迎皆故人，牢酒欢呼惜将别。崤渑迢遥非我乡，死生此地何能忘。酒阑鸣筑动云物，青衿儿曹随抑扬。尔时可无股肱良，端思猛士守四方。君不闻淮阴就缚何慨慷，解道鸟尽良弓藏。
彭城三咏·戏马台歌
作者：贺铸
朝代：宋

秦蛇已中断，刘项方龙战。
叱咤沮风云，睢盱走霆电。
鸿沟一画天地开，楚王洗剑东归来。
新都形胜控淮泗，笼山络谷营高台。
重瞳登览何为者，不知招贤知戏马。
上如激矢下投丸，兰筋霜腕便回盘。
半夜悲歌骓不逝，明日阴陵行路难。
騋牝三千归汉闲，粟豆尤闻蠹县官。
君不见华山之阳古垧牧，春风吹草年年绿。
彭城三咏·斩蛇泽歌
作者：贺铸
朝代：宋

君不闻泗滨亭长送徒如咸阳，徒夫怀归多道亡。
泽中置酒饮相诀，吾亦从此奔芒砀。
阴风萧萧导者惧，前有修蛇怒横路。
酒酣拔剑肯留行，划断蜿蜒不回顾。
河明月出人踵来，彼媪何冤号且哀。
谓遭赤帝屠吾子，语竟莫知安在哉。
真人闻此自心许，茫茫四海吾其主。
虎变龙飞十二年，馘项枭英盖狐鼠。
半夜雄铓飞上天，几见长陵一抔土。
彭城三咏之一戏马台歌
作者：贺铸
朝代：宋

秦蛇已中断，刘项方龙战。叱吒沮风云，睢盱走霆电。鸿沟一画天地开，楚王洗剑东归来。新都形胜控淮泗，笼山络谷营高台。重瞳登览何为者，不知招贤知戏马。上如激矢下投丸，兰筋霜腕便回盘。半夜悲歌骓不逝，明日阴陵行路难。騋牝三千归汉闲，粟豆尤闻蠹县官。君不见华山之阳古垧牧，春风吹草年年绿。
彭城三咏之三歌风台词
作者：贺铸
朝代：宋
体裁：古风

汉祖高风百尺台，千年客土生蒿莱。何穷人事水东去，如故地形山四来。江淮犹沸鲸鲵血，八十一车枉归辙。白叟逢迎皆故人，牢酒欢呼惜将别。崤渑迢遥非我乡，死生此地何能忘。酒阑鸣筑动云物，青衿儿曹随抑扬。尔时可无股肱良，端思猛士守四方。君不闻淮阴就缚何慨慷，解道鸟尽良弓藏。
彭城三咏之二斩蛇泽歌
作者：贺铸
朝代：宋

君不闻泗滨亭长送徒如咸阳，徒夫怀归多道亡。泽中置酒饮相诀，吾亦从此奔芒砀。阴风萧萧导者惧，前有修蛇怒横路。酒酣拔剑肯留行，划断蜿蜒不回顾。河明月出人踵来，彼媪何冤号且哀。谓遭赤帝屠吾子，语竟莫知安在哉。真人闻此自心许，茫茫四海吾其主。虎变龙飞十二年，馘项枭英盖狐鼠。半夜雄鋩飞上天，几见长陵一抔土。
待晓朝谒天庆作
作者：贺铸
朝代：宋
体裁：五言律诗

望晓谒琳宫，荒庭雾气浓。曾陪羽林仗，如待景阳钟。薄宦情无几，劳生梦不容。樵朋与渔伴，它日会相从。
得周元翁蕲春道中书
作者：贺铸
朝代：宋
体裁：七言排律

离离赤枣墙东林，开窗下榻依墙阴。杖藜相顾赖之子，隐几忘言知我心。晚契初逢一东野，清诗屡掷双南金。官身为米自南北，世路亡羊无古今。梦泽草荒孤驿远，洞庭雨入沧江深。相思何以祝高韵，桂树秋风吟玉琴。
得周元翁蕲春道中书
作者：贺铸
朝代：宋

离离赤枣墙东林，开窗下榻依墙阴。
杖藜相顾頼之子，隠几忘言知我心。
晚契初逢一东野，清诗屡掷双南金。
官身为米自南北，世路亡羊无古今。
梦泽草荒孤驿远，洞庭雨入沧江深。
相思何以祝高韵，桂树秋风吟玉琴。
御街行·松门石路秋风扫
作者：贺铸
朝代：宋
体裁：词

松门石路秋风扫。似不许、飞尘到。双携纤手别烟萝，红粉清泉相照。几声歌管，正须陶写，翻作伤心调。岩阴暝色归云悄。恨易失、千金笑。更逢何物可忘忧，为谢江南芳草。断桥孤驿，冷云黄叶，相见长安道。
忆仙姿/如梦令
作者：贺铸
朝代：宋
体裁：词

綵舫解维官柳。楼上谁家红袖。团扇弄微风，如为行人招手。回首。回首。云断武陵溪口。
忆仙姿/如梦令
作者：贺铸
朝代：宋
体裁：词

莲叶初生南浦。两岸绿杨飞絮。向晚鲤鱼风，断送綵帆何处。凝伫。凝伫。楼外一江烟雨。
忆仙姿/如梦令·其三
作者：贺铸
朝代：宋

相见时难别易。何限玉琴心意。眉黛只供愁，羞见双鸳鸯字。憔悴。憔悴。蜡烛销成红泪。罗绮丛中初见。理鬓横波流转。半醉不胜情，帘影犹招歌扇。留恋。留恋。秋夜辞巢双燕。雨后一分春减。深院落红如糁。柳外出秋千，度日彩旗风飐。销黯。销黯。门共宝奁长掩。柳下玉骢双鞚。蝉鬓宝钿浮动。半醉倚迷楼，聊送斜阳三弄。豪纵。豪纵。一觉扬州春梦。何处偷谐心赏。促坐绮罗筵上。不记下楼时，醉□月侵书幌。怀想。怀想。清丽歌声妆样。江上潮回风细。红袖倚楼凝睇。天际认归舟，但见平林如荠。迢递。迢递。人更远于天际。梦想山阴游冶。深径碧桃花谢。曲水稳流觞，暖絮芳兰堪藉。萧洒。萧洒。月棹烟蓑东下。
忆仙姿·如梦令
作者：贺铸
朝代：宋
体裁：词

江上潮回风细。
红袖倚楼凝睇。
天际认归舟，但见平林如荠。
迢递。
迢递。
人更远於天际。
忆仙姿·如梦令·何处偷谐心赏
作者：贺铸
朝代：宋
体裁：词

何处偷谐心赏。促坐绮罗筵上。不记下楼时，醉□月侵书幌。怀想。怀想。清丽歌声妆样。
忆仙姿·如梦令·罗绮丛中初见
作者：贺铸
朝代：宋
体裁：词

罗绮丛中初见。理鬓横波流转。半醉不胜情，帘影犹招歌扇。留恋。留恋。秋夜辞巢双燕。
忆仙姿·如梦令·莲叶初生南浦
作者：贺铸
朝代：宋
体裁：词

莲叶初生南浦。两岸绿杨飞絮。向晚鲤鱼风，断送彩帆何处。凝伫。凝伫。楼外一江烟雨。
忆仙姿·莲叶初生南浦
作者：贺铸
朝代：宋

莲叶初生南浦，两岸绿杨飞絮。向晚鲤鱼风，断送彩帆何处？凝伫，凝伫，楼外一江烟雨。
忆仙姿如梦令
作者：贺铸
朝代：宋
体裁：词

柳下玉骢双鞚。蝉鬓宝钿浮动。半醉倚迷楼，聊送斜阳三弄。豪纵。豪纵。一觉扬州春梦。
忆仙姿（九之一）
作者：贺铸
朝代：宋
体裁：词

白纻春衫新制。准拟采兰修禊。遮日走京尘，何啻分阴如岁。留滞。留滞。不似行云难系。
忆仙姿（九之三）
作者：贺铸
朝代：宋
体裁：词

相见时难别易。何限玉琴心意。眉黛只供愁，羞见双鸳鸯字。憔悴。憔悴。蜡烛销成红泪。
忆仙姿（九之九）
作者：贺铸
朝代：宋
体裁：词

梦想山阴游冶。深径碧桃花谢。曲水稳流觞，暖絮芳兰堪藉。萧洒。萧洒。月棹烟蓑东下。
忆仙姿（九之二）
作者：贺铸
朝代：宋
体裁：词

日日春风楼上。不见石城双桨。鸳枕梦回时，烛泪屏山相向。流荡。流荡。门外白苹溪涨。
忆仙姿（九之五）
作者：贺铸
朝代：宋
体裁：词

雨后一分春减。深院落红如糁。柳外出秋千，度日彩旗风飐。销黯。销黯。门共宝奁长掩。
忆仙姿（九之八）
作者：贺铸
朝代：宋
体裁：词

江上潮回风细。红袖倚楼凝睇。天际认归舟，但见平林如荠。迢递。迢递。人更远于天际。
忆仙姿（九之六）
作者：贺铸
朝代：宋

柳下玉骢双鞚。蝉鬓宝钿浮动。半醉倚迷楼，聊送斜阳三弄。毫纵。豪纵。一觉扬州春梦。
忆仙姿（九之四）
作者：贺铸
朝代：宋

罗绮丛中初见。理鬓横波流转，半醉不胜情，帘影犹招歌扇。留恋。留恋。秋夜辞巢双燕。
忆仙姿（二之二）
作者：贺铸
朝代：宋
体裁：词

彩舫解维官柳。楼上谁家红袖。团扇弄微风，如为行人招手。回首。回首。云断武陵溪口。
忆秦娥
作者：贺铸
朝代：宋

晓朦胧。前溪百鸟啼匆匆。啼匆匆。凌波人去，拜月楼空。去年今日东门东。鲜妆辉映桃花红。桃花红。吹开吹落，一任东风。风惊幕。灯前细雨檐花落。檐花落。玉台清镜，泪淹妆薄。良时不再须行乐。王孙莫负东城约。东城约。一分春色，为君留著。著春衫。玉鞭鞭马南城南。南城南。柔条芳草，留驻金衔。粉娥采叶供新蚕。蚕饥略许携纤纤。携纤纤。湔裙淇上，更待初三。
忆秦娥
作者：贺铸
朝代：宋
体裁：词

晓朦胧，前溪百鸟啼匆匆。啼匆匆。凌波人去，拜月楼空。
去年今日东门东，鲜妆辉映桃花红。桃花红。吹开吹落，一任东风。
忆秦娥·其三
作者：贺铸
朝代：宋
体裁：词

著春衫。玉鞭鞭马南城南。南城南。柔桑细草，留住金衔。粉娥采叶供新蚕。蚕饥略许携纤纤。携纤纤。湔裙淇上，更待初三。
忆秦娥·子夜歌
作者：贺铸
朝代：宋
体裁：词

三更月。中庭恰照梨花雪。梨花雪。不胜凄断，杜鹃啼血。王孙何许音尘绝。柔桑陌上吞声别。吞声别。陇头流水，替人呜咽。
忆秦娥·着春衫
作者：贺铸
朝代：宋

着春衫。
玉鞭鞭马南城南。
南城南。
柔条芳草，留驻金衔。
粉娥采叶供新蚕。
蚕饥略许携纤纤。
携纤纤。
湔裙淇上，更待初三。
忆秦娥·著春衫
作者：贺铸
朝代：宋
体裁：词

著春衫。玉鞭鞭马南城南。南城南。柔条芳草，留驻金衔。粉娥采叶供新蚕。蚕饥略许携纤纤。携纤纤。湔裙淇上，更待初三。
忆秦娥·风惊幕
作者：贺铸
朝代：宋

风惊幕。
灯前细雨檐花落。
檐花落。
玉台清镜，泪淹妆薄。
良时不再须行乐。
王孙莫负东城约。
东城约。
一分春色，为君留着。
忆秦娥（三之一）
作者：贺铸
朝代：宋
体裁：词

晓朦胧。前溪百鸟啼匆匆。啼匆匆。凌波人去，拜月楼空。去年今日东门东。鲜妆辉映桃花红。桃花红。吹开吹落，一任东风。
忆秦娥（三之三）
作者：贺铸
朝代：宋

著春衫、玉鞭鞭马南城南。南城南。柔条芳草，留驻金衔。
粉娥采叶供新蚕。蚕饥略许携纤纤。携纤纤。湔裙淇上，更待初三。
忆秦娥（三之二）
作者：贺铸
朝代：宋
体裁：词

风惊幕。灯前细雨檐花落。檐花落。玉台清镜，泪淹妆薄。良时不再须行乐。王孙莫负东城约。东城约。一分春色，为君留著。
忍泪吟·采桑子·十年一觉扬州梦
作者：贺铸
朝代：宋
体裁：词

十年一觉扬州梦，雨散云沈。隔水登临。扬子湾西夕照深。当时玉管朱弦句，忍泪重吟。半取沾襟。饾饤西风□□□。
快哉亭
作者：贺铸
朝代：宋
体裁：古风

飞亭冠城隅，空豁延四望。夙昔两文雄，故床此相向。山川气候美，诗酒风神王。弹压许昌侯，阳春惭俚唱。麾车忽南北，荣辱生誉谤。一躐云逵间，一落江湖上。我来得陈躅，伏槛徒怊怅。可畏此尘笼，归哉养荒浪。
快哉亭
作者：贺铸
朝代：宋

飞亭冠城隅，空豁延四望。夙昔两文雄，故床此相向。山川气候美，诗酒风神王。弹压许昌侯，阳春慙俚唱。麾车忽南北，荣辱生誉谤。一躐云逵间，一落江湖上。我来得陈躅，伏槛徒怊怅。可畏此尘笼，归哉养荒浪。
快哉亭朝暮寓目二首
作者：贺铸
朝代：宋

夙起喜舒旷，径趋城上楼。初阳动禾黍，积雨失汀洲。水牯负鸲鹆，山枢悬栝蒌。坐惭真隐子，物我两悠悠。积潦际危堞，登临西照中。苔衣罥白羽，槐荫悬青虫。不浅胡床兴，无多团扇功。目穷犹起羡，演漾一渔篷。
快哉亭朝暮寓目二首·其一
作者：贺铸
朝代：宋

夙起喜舒旷，径趋城上楼。初阳动禾黍，积雨失汀洲。水牯负鸲鹆，山枢悬栝蒌。坐惭真隐子，物我两悠悠。
快哉亭朝暮寓目二首·其一
作者：贺铸
朝代：宋

夙起喜舒旷，径趋城上楼。
初阳动禾黍，积雨失汀洲。
水牯负鸲鹆，山枢悬栝蒌。
坐惭真隠子，物我两悠悠。
快哉亭朝暮寓目二首之一
作者：贺铸
朝代：宋

夙起喜舒旷，径趋城上楼。初阳动禾黍，积雨失汀洲。水牯负鸲鹆，山枢悬栝蒌。坐慙真隐子，物我两悠悠。
快哉亭朝暮寓目二首之二
作者：贺铸
朝代：宋
体裁：五言律诗

积潦际危堞，登临西照中。苔衣罥白羽，槐荫悬青虫。不浅胡床兴，无多团扇功。目穷犹起羡，演漾一渔篷。
念彩云·夜游宫·流水苍山带郭
作者：贺铸
朝代：宋
体裁：词

流水苍山带郭。寻尘迹、宛然如昨。犹记黄花携手约。误重来，小庭花，空自落。不怨兰情薄。可怜许、彩云漂泊。紫燕西飞书漫托。碧城中，几青楼，垂画幕。
念彩云（夜游宫）
作者：贺铸
朝代：宋

流水苍山带廓。寻尘迹、宛然如昨。犹记黄花携手约。误重来，小庭花，空自落。不怨兰情薄。可怜许、彩云漂泊。紫燕西飞书漫托。碧城中，几青楼，垂画幕。
念离群·沁园春·宫烛分烟
作者：贺铸
朝代：宋
体裁：词

宫烛分烟，禁池开钥，凤城暮春。
向落花香里，澄波影外，笙歌迟日，罗绮芳尘。
载酒追游，联镳归晚，灯火平康寻梦云。
逢迎处，最多才自负，巧笑相亲。
离群。
客浣漳滨。
但惊见、来鸿归燕频。
念日边消耗，天涯怅望，楼台清晓，帘暮黄昏。
无限悲凉，不胜憔悴，断尽危肠销尽魂。
方年少，恨浮名误我，乐事输人。
念离群（沁园春）
作者：贺铸
朝代：宋
体裁：词

宫烛分烟，禁池开钥，凤城暮春。向落花香里，澄波影外，笙歌迟日，罗绮芳尘。载酒追游，联镳归晚，灯火平康寻梦云。逢迎处，最多才自负，巧笑相亲。离群。客宦漳滨。但惊见、来鸿归燕频。念日边消耗，天涯怅望，楼台清晓，帘幕黄昏。无限悲凉，不胜憔悴，断尽危肠销尽魂。方年少，恨浮名误我，乐事输人。
念良游/满江红
作者：贺铸
朝代：宋
体裁：词

山绕平湖，寒飙飏、六霙纷泊。清镜晓、倚岩琪树，绕云珠阁。窈窕纱窗搴翠幕，尊前皓齿歌梅落。信醉乡、绝境待名流，供行乐。时易久，今犹昨。欢莫再，情何薄。幸扁舟不系，会寻佳约。想见徘徊华表下，个身似是辽东鹤。访旧游、人与物俱非，空城郭。
念良游/满江红
作者：贺铸
朝代：宋

山缭平湖，寒飙扬、六英纷泊。清镜晓、倚岩琪树，挠云朱阁。窈窕缯窗褰翠幕，尊前皓齿歌梅落。信醉乡、绝境待名流，供行乐。时易失，今犹昨。欢莫再，情何薄。扁舟幸不系，会寻佳约。想见徘徊华表下，个身似是辽东鹤。访旧游、人与物俱非，空城郭。
念良游·满江红·山缭平湖
作者：贺铸
朝代：宋
体裁：词

山缭平湖，寒飙扬、六英粉泊。
清镜晓、倚岩琪树，挠云朱阁。
窈窕缯窗褰翠募，尊前浩齿歌梅落。
信醉乡、绝境待名流，供行乐。
时易失，今犹昨。
欢莫再，情何薄。
扁舟幸不系，会寻佳约。
想见徘徊华表下，个身似是辽东鹤。
访旧游、人与物俱非，空城郭。
念良游（满江红）
作者：贺铸
朝代：宋

山缭平湖，寒飙扬、六英纷泊。清镜晓、倚岩琪树，挠云珠阁。窈窕缯窗褰翠幕。尊前皓齿歌梅落。信醉乡、绝境待名流，供行乐。
时易失，今犹昨。欢莫再，情何薄。扁舟幸不系，会寻佳约。想见徘徊华表下，个身似是辽东鹤。访旧游、人与物俱非，空城郭。
怀寄周元翁十首
作者：贺铸
朝代：宋

周郎假沔官，我偶来沔居。得闲定相过，谈笑沈痾袪。俄闻戍楼角，晓引吹咿呜。自君居湓城，怳怳一梦余。复求若辈人，陶灶搜璠璵。诚为天下士，岂特江汉无。
怀寄周元翁十首
作者：贺铸
朝代：宋

周郎假沔官，我偶来沔居。得闲定相过，谈笑沈痾袪。俄闻戍楼角，晓引吹咿呜。自君居湓城，恍恍一梦馀。复求若辈人，陶灶搜璠玙。诚为天下士，岂特江汉无。周郎嗜茗饮，偶与吾好同。赠行发吾宝，紫璧雕云龙。此实太官物，分甘玉堂公。我曹百石吏，藜菽每不充。诗人盍得尝，可以骄万钟。愿君间一歠，千里共清风。周郎尘外人，冰甃立寒玉。去我千里馀，炯炯长在目。有德且有言，可采篆缣竹。未为造物怜，方徇斗筲禄。司晨属群鸡，安事彼鸾鹄。聊自况疲驽，盐车不为辱。周郎妙雅道，五字可人师。许与非不严，奈何取我诗。我诗如秋虫，徒增长年悲。指疵固有望，逐臭得无嗤。诗鸣人必穷，我穷岂所宜。愿君勿阂此，晚节益经奇。周郎归濂溪，旱燥害嘉谷。仰饱百指馀，嗷然坐空屋。应书乞米帖，得继朝来粥。行升大夫籍，月赐万钱禄。振显属他年，盘飧罗海陆。毋忘佛子言，不食大夫福。周郎西笑时，叠寄两函书。情亲语恳到，骨肉所不如。妙翰骋遒放，抵突黄与苏。黄癯曳羸筋，苏厚凝腯肤。我于季孟间，增少损有馀。家鸡敢复道，储此橐中珠。周郎走王都，马足尘翻波。贺老宦江夏，无人惊雀罗。出处躁静间，奈此贫病何。平生解指誓，晚境忽婆娑。迫死不得休，前言食已多。尚敢厌闲冷，欻为赴火蛾。周郎强仕年，药石甘苦口。得无耗天和，汤剂禦衰朽。空华与□色，种种竟何有。妄爱温柔乡，荡然不回首。坐令松桂姿，凋脆等蒲柳。幸勿易斯言，前车镜湖叟。周郎有史才，班马可并驱。纷纷谗谄人，畏君笔削诛。我恨接君晚，要亦君之徒。沈痾积岁月，顾此留须臾。志我圹中石，赖君文不谀。庶乎陵谷变，名字见君书。周郎贯江华，而复厌湖湘。我亦非乐此，西归计茫茫。颓年抱沈痼，生理岂得长。后期真何时，存殁两莫忘。怀君辄赋诗，落笔联十章。它年一掩卷，为我涕浪浪。
怀寄周元翁十首
作者：贺铸
朝代：宋

周郎嗜茗饮，偶与吾好同。
赠行发吾宝，紫璧琱云龙。
此实太官物，分甘玉堂公。
我曹百石史，藜菽每不充。
诗人盍得尝，可以骄万锺。
愿君间一歠，千里共清风。
怀寄周元翁十首
作者：贺铸
朝代：宋

周郎西笑时，叠寄两函书。
情亲语恳到，骨肉所不如。
妙翰骋遒放，抵突黄与苏。
黄癯曳羸筋，苏厚凝腯肤。
我於季孟间，增少损有余。
家鸡敢复道，储此橐中珠。
怀寄周元翁十首·其一
作者：贺铸
朝代：宋

周郎假沔官，我偶来沔居。
得闲定相过，谈笑沈痾袪。
俄闻戍楼角，晓引吹咿呜。
自君居湓城，怳怳一梦余。
復求若辈人，陶竈搜璠玙。
诚为天下士，岂特江汉无。
怀寄周元翁十首·其一
作者：贺铸
朝代：宋

周郎假沔官，我偶来沔居。得闲定相过，谈笑沈痾袪。俄闻戍楼角，晓引吹咿呜。自君居湓城，恍恍一梦馀。复求若辈人，陶灶搜璠玙。诚为天下士，岂特江汉无。
怀寄周元翁十首·其一〇
作者：贺铸
朝代：宋

周郎贯江华，而復厌湖湘。
我亦非乐此，西归计茫茫。
颓年抱沈痼，生理岂得长。
后期真何时，存殁两莫忘。
怀君辄赋诗，落笔联十章。
它年一掩卷，为我涕浪浪。
怀寄周元翁十首·其三
作者：贺铸
朝代：宋

周郎尘外人，冰甃立寒玉。
去我千里余，炯炯长在目。
有德且有言，可采篆缣竹。
未为造物怜，方徇斗筲禄。
司晨属羣鸡，安事彼鸾鹄。
聊自况疲驽，盐车不为辱。
怀寄周元翁十首·其三
作者：贺铸
朝代：宋

周郎尘外人，冰甃立寒玉。去我千里馀，炯炯长在目。有德且有言，可采篆缣竹。未为造物怜，方徇斗筲禄。司晨属群鸡，安事彼鸾鹄。聊自况疲驽，盐车不为辱。
怀寄周元翁十首·其九
作者：贺铸
朝代：宋

周郎有史才，班马可并驱。纷纷谗谄人，畏君笔削诛。我恨接君晚，要亦君之徒。沈痾积岁月，顾此留须臾。志我圹中石，赖君文不谀。庶乎陵谷变，名字见君书。
怀寄周元翁十首·其九
作者：贺铸
朝代：宋

周郎有史才，班马可并驱。
纷纷谗谄人，畏君笔削诛。
我恨接君晚，要亦君之徒。
沈痾积岁月，顾此留须臾。
志我圹中石，頼君文不谀。
庶乎陵谷变，名字见君书。
怀寄周元翁十首·其二
作者：贺铸
朝代：宋

周郎嗜茗饮，偶与吾好同。
赠行发吾宝，紫璧琱云龙。
此实太官物，分甘玉堂公。
我曹百石吏，藜菽每不充。
诗人盍得尝，可以骄万钟。
愿君间一歠，千里共清风。
怀寄周元翁十首·其二
作者：贺铸
朝代：宋

周郎嗜茗饮，偶与吾好同。赠行发吾宝，紫璧雕云龙。此实太官物，分甘玉堂公。我曹百石吏，藜菽每不充。诗人盍得尝，可以骄万钟。愿君间一歠，千里共清风。
怀寄周元翁十首·其五
作者：贺铸
朝代：宋

周郎归濂溪，旱燥害嘉谷。
仰饱百指余，嗷然坐空屋。
应书乞米帖，得继朝来粥。
行升大夫籍，月赐万钱禄。
振显属他年，盘飧罗海陆。
毋忘佛子言，不食大夫福。
怀寄周元翁十首·其五
作者：贺铸
朝代：宋

周郎归濂溪，旱燥害嘉谷。仰饱百指馀，嗷然坐空屋。应书乞米帖，得继朝来粥。行升大夫籍，月赐万钱禄。振显属他年，盘飧罗海陆。毋忘佛子言，不食大夫福。
怀寄周元翁十首·其八
作者：贺铸
朝代：宋

周郎强仕年，药石甘苦口。
得无耗天和，汤剂御衰朽。
空华与□色，种种竟何有。
妄爱温柔乡，荡然不回首。
坐令松桂姿，凋脆等蒲柳。
幸勿易斯言，前车镜湖叟。
怀寄周元翁十首·其八
作者：贺铸
朝代：宋

周郎强仕年，药石甘苦口。得无耗天和，汤剂禦衰朽。空华与□色，种种竟何有。妄爱温柔乡，荡然不回首。坐令松桂姿，凋脆等蒲柳。幸勿易斯言，前车镜湖叟。
怀寄周元翁十首·其六
作者：贺铸
朝代：宋

周郎西笑时，叠寄两函书。情亲语恳到，骨肉所不如。妙翰骋遒放，抵突黄与苏。黄癯曳羸筋，苏厚凝腯肤。我于季孟间，增少损有馀。家鸡敢复道，储此橐中珠。
怀寄周元翁十首·其六
作者：贺铸
朝代：宋

周郎西笑时，迭寄两函书。
情亲语恳到，骨肉所不如。
妙翰骋遒放，抵突黄与苏。
黄癯曳羸筋，苏厚凝腯肤。
我于季孟间，增少损有余。
家鸡敢復道，储此橐中珠。
怀寄周元翁十首·其十
作者：贺铸
朝代：宋

周郎贯江华，而复厌湖湘。我亦非乐此，西归计茫茫。颓年抱沈痼，生理岂得长。后期真何时，存殁两莫忘。怀君辄赋诗，落笔联十章。它年一掩卷，为我涕浪浪。
怀寄周元翁十首·其四
作者：贺铸
朝代：宋
体裁：古风

周郎妙雅道，五字可人师。许与非不严，奈何取我诗。我诗如秋虫，徒增长年悲。指疵固有望，逐臭得无嗤。诗鸣人必穷，我穷岂所宜。愿君勿阂此，晚节益经奇。
怀寄周元翁十首之
作者：贺铸
朝代：宋

周郎归溓溪，旱燥害嘉谷。
仰饱百指余，嗷然坐空屋。
应书乞米帖，得继朝来粥。
行升大夫籍，月赐万钱禄。
振显属他年，盘飧罗海陆。
毋忘佛子言，不食大夫福。
怀寄周元翁十首之
作者：贺铸
朝代：宋

周郎贯江华，而复厌湖湘。
我亦非乐此，西归计茫茫。
颓年抱沈痼，生理岂得长。
後期真何时，存殁两莫忘。
怀君辄赋诗，落笔联十章。
它年一掩卷，为我涕浪浪。
怀寄周元翁十首之
作者：贺铸
朝代：宋
体裁：古风

周郎走王都，马足尘翻波。贺老宦江夏，无人惊雀罗。出处躁静间，奈此贫病何。平生解指誓，晚境忽婆娑。迫死不得休，前言食已多。尚敢厌闲冷，欻为赴火蛾。
怀寄寇元弼
作者：贺铸
朝代：宋
体裁：七言律诗

君投筦库可知非，我饱官粮又愿违。旧国秋高鸿雁过，长淮水落白鱼肥。西风吹梦端相觅，南物留人也念归。何日芦轩下双榻，满持樽酒洗尘机。
怀寄寇元弼王文举十首·出小市门
作者：贺铸
朝代：宋
体裁：五言绝句

小市门南路，旧游联马行。祇从前日别，秋草一番生。
怀寄寇元弼王文举十首·初别后
作者：贺铸
朝代：宋

樽酒津亭别，还城何所投。无情是流水，断送到南州。东轩美风月，诗酒伴欢呼。昨日墙阴过，依依见碧芦。小市门南路，旧游联马行。祇从前日别，秋草一番生。南京一登眺，朔雁正来宾。好去长淮北，殷勤访故人。百步洪头水，秋霖一夜浑。相携濯缨处，无复履綦痕。何处延明月，东城百尺楼。故人那得见，后夜是中秋。不见西街客，归来即闭门。胡床面南树，鸟鹊啅黄昏。暑雨茅柴熟，秋风淮白肥。留连阮校尉，何日跨驴归。后夜溪山雪，临门望子猷。莫因清兴尽，半道却回舟。偶得悲秋句，还惊旧社空。中庭步明月，朗咏与西风。
怀寄寇元弼王文举十首·局中归
作者：贺铸
朝代：宋
体裁：五言绝句

不见西街客，归来即闭门。胡床面南树，鸟鹊啅黄昏。
怀寄寇元弼王文举十首·招元弼
作者：贺铸
朝代：宋

暑雨茅柴熟，秋风淮白肥。
留连阮校尉，何日跨馿归。
怀寄寇元弼王文举十首·招文举
作者：贺铸
朝代：宋
体裁：五言绝句

后夜溪山雪，临门望子猷。莫因清兴尽，半道却回舟。
怀寄寇元弼王文举十首·游百步洪
作者：贺铸
朝代：宋

百步洪头水，秋霖一夜浑。
相携濯缨处，无復履綦痕。
怀寄寇元弼王文举十首·登黄楼
作者：贺铸
朝代：宋
体裁：五言绝句

何处延明月，东城百尺楼。故人那得见，后夜是中秋。
怀寄寇元弼王文举十首之一初别後
作者：贺铸
朝代：宋
体裁：五言绝句

樽酒津亭别，还城何所投。无情是流水，断送到南州。
怀寄寇元弼王文举十首之三出小市门
作者：贺铸
朝代：宋

小市门南路，旧游联马行。只从前日别，秋草一番生。
怀寄寇元弼王文举十首之九招文举
作者：贺铸
朝代：宋

後夜溪山雪，临门望子猷。莫因清兴尽，半道却回舟。
怀寄寇元弼王文举十首之二过碧芦轩
作者：贺铸
朝代：宋
体裁：五言绝句

东轩美风月，诗酒伴欢呼。昨日墙阴过，依依见碧芦。
怀寄寇元弼王文举十首之五游百步洪
作者：贺铸
朝代：宋
体裁：五言绝句

百步洪头水，秋霖一夜浑。相携濯缨处，无复履綦痕。
怀寄寇元弼王文举十首之八招元弼
作者：贺铸
朝代：宋

暑雨茅柴熟，秋风淮白肥。留连阮校尉，何日跨驴归。
怀寄寇元弼王文举十首之六登黄楼
作者：贺铸
朝代：宋

何处延明月，东城百尺楼。故人那得见，後夜是中秋。
怀寄寇元弼王文举十首之十赋後诗
作者：贺铸
朝代：宋
体裁：五言绝句

偶得悲秋句，还惊旧社空。中庭步明月，朗咏与西风。
怀寄寇元弼王文举十首之四登飞鸿亭
作者：贺铸
朝代：宋
体裁：五言绝句

南京一登眺，朔雁正来宾。好去长淮北，殷勤访故人。
怀寄彭城朋好十首 其一 寇三
作者：贺铸
朝代：宋

元弼今安健，音尘久阔疏。早年倾盖意，白首复何如。
怀寄彭城朋好十首·刘四
作者：贺铸
朝代：宋

子仲安贫者，毗陵久罢归。
秋风一相忆，頼有燕西飞。
怀寄彭城朋好十首·寇三
作者：贺铸
朝代：宋

元弼今安健，音尘久阔疏。早年倾盖意，白首复何如。努力张谋父，躬耕老白云。无年俭足用，此外奈何君。子仲安贫者，毗陵久罢归。秋风一相忆，赖有燕西飞。好在张居士，云龙寄梦频。西斋见风月，连榻复何人。希远来彭泽，聊为三径资。拂衣归底处，命驾定何时。远寄陈传道，穷秋亦罢官。还驱款段马，吟雪向长安。不见会之久，每思诗酒豪。扁舟由甬上，乘兴可须招。子敏超龙级，得官何处州。它时趋洛下，独与士龙游。寇叔情何厚，邮筒数得书。前春应上冢，能访酒家无。试吏王文举，俄缠风树哀。明年道濉上，为尔一徘徊。
怀寄彭城朋好十首·寇三
作者：贺铸
朝代：宋

元弼今安健，音尘久阔疏。
早年倾盖意，白首復何如。
怀寄彭城朋好十首·张十七
作者：贺铸
朝代：宋

好在张居士，云龙寄梦频。
西斋见风月，连榻復何人。
怀寄彭城朋好十首·董大
作者：贺铸
朝代：宋
体裁：五言绝句

希远来彭泽，聊为三径资。拂衣归底处，命驾定何时。
怀寄彭城朋好十首·陈二
作者：贺铸
朝代：宋
体裁：五言绝句

远寄陈传道，穷秋亦罢官。还驱款段马，吟雪向长安。
怀寄彭城朋好十首之七王十三
作者：贺铸
朝代：宋
体裁：五言绝句

不见会之久，每思诗酒豪。扁舟由甬上，乘兴可须招。
怀寄彭城朋好十首之三刘四
作者：贺铸
朝代：宋

子仲安贫者，毗陵久罢归。秋风一相忆，赖有燕西飞。
怀寄彭城朋好十首之九寇十一
作者：贺铸
朝代：宋
体裁：五言绝句

寇叔情何厚，邮筒数得书。前春应上冢，能访酒家无。
怀寄彭城朋好十首之二张大
作者：贺铸
朝代：宋
体裁：五言绝句

努力张谋父，躬耕老白云。无年俭足用，此外奈何君。
怀寄彭城朋好十首之五董大
作者：贺铸
朝代：宋

希远来彭泽，聊为三迳资。
拂衣归底处，命驾定何时。
怀寄彭城朋好十首之八王七
作者：贺铸
朝代：宋
体裁：五言绝句

子敏超龙级，得官何处州。它时趋洛下，独与士龙游。
怀寄彭城朋好十首之十王三
作者：贺铸
朝代：宋
体裁：五言绝句

试吏王文举，俄缠风树哀。明年道濉上，为尔一徘徊。
怀寄彭城朋好十首之四张十七
作者：贺铸
朝代：宋
体裁：五言绝句

好在张居士，云龙寄梦频。西斋见风月，连榻复何人。
怀寄清凉和上人二首
作者：贺铸
朝代：宋

不见江南客，愿听江南钟。倾耳度遥夜，天寒多北风。试问江南客，何时肯度杯。多情是湖水，每日石头来。
怀寄清凉和上人二首·其二
作者：贺铸
朝代：宋
体裁：五言绝句

试问江南客，何时肯度杯。多情是湖水，每日石头来。
怀寄清凉和上人二首之一
作者：贺铸
朝代：宋
体裁：五言绝句

不见江南客，愿听江南钟。倾耳度遥夜，天寒多北风。
怀寄潘孝本兼简其子言
作者：贺铸
朝代：宋
体裁：五言律诗

春色先梅岭，秋声后桂林。溪通五羊险，云近九疑阴。无雁难逢信，有猿能伴吟。一樽烧酒美，应对阿戎斟。
怀寄潘孝本兼简其子言
作者：贺铸
朝代：宋

春色先梅岭，秋声後桂林。溪通五羊险，云近九疑阴。无雁难逢信，有猿能伴吟。一樽烧酒美，应对阿戎斟。
思牛女
作者：贺铸
朝代：宋

楼角参横，庭心月午。侵阶夜色凉经雨。轻罗小扇扑流萤，微云度汉思牛女。拥髻柔情，扶肩暱语。可怜分破□□□。□□□□有佳期，人间底事长如许。
思牛女·踏莎行·楼角参横
作者：贺铸
朝代：宋
体裁：词

楼角参横，庭心月午。
侵阶夜色凉经雨。
轻罗小扇扑流萤，微云渡汉思牛女。
拥髻柔情，扶肩昵语。
可怜分破□□□。
□□□□有佳期。
人间底事长如许。
思越人
作者：贺铸
朝代：宋

京口瓜洲记梦间。朱扉犹映花关。东风太是无情思，不许扁舟兴尽还。春水漫，夕阳闲。乌樯几转绿杨湾。红尘十里扬州过，更上迷楼一借山。
思越人/朝天子
作者：贺铸
朝代：宋

紫府东风放夜时。步莲秾李伴人归。五更钟动笙歌散，十里月明灯火稀。香苒苒，梦依依。天涯寒尽减春衣。凤凰城阙知何处，寥落星河一雁飞。怊怅离亭断彩襟。碧云明月两关心。几行书尾情何限，一尺裙腰瘦不禁。遥夜半，曲房深。有时昵语话如今。侵窗冷雨灯生晕，泪湿罗笺楚调吟。
思越人/朝天子·其二
作者：贺铸
朝代：宋

怊怅离亭断彩襟。碧云明月两关心。几行书尾情何限，一尺裙腰瘦不禁。遥夜半，曲房深。有时昵语话如今。侵窗冷雨灯生晕，泪湿罗笺楚调吟。
思越人/朝天子·其二
作者：贺铸
朝代：宋
体裁：词

怊怅离亭断綵襟。碧云明月两关心。几行书尾情何限，一尺裙腰瘦不禁。遥夜半，曲房深。有时昵语话如今。侵窗冷雨灯生晕，泪湿罗笺楚调吟。
思越人·朝天子·京口瓜洲记梦间
作者：贺铸
朝代：宋
体裁：词

京口瓜洲记梦间。朱扉犹想映花关。东风太是无情思，不许扁舟兴尽还。春水漫，夕阳闲。乌樯几转绿杨湾。红尘十里扬州过，更上迷楼一借山。
思越人·朝天子·怊怅离亭断采襟
作者：贺铸
朝代：宋
体裁：词

怊怅离亭断采襟。
碧云明月两关心。
几行书尾情何限，一尺裙腰瘦不禁。
遥夜半，曲房深。
有时昵语话如今。
侵窗冷雨灯生晕，泪湿罗笺楚调吟。
思越人·朝天子·紫府东风放夜时
作者：贺铸
朝代：宋
体裁：词

紫府东风放夜时。
步莲秾李伴人归。
五更钟动笙歌散，十里月明灯火稀。
香苒苒，梦依依。
天涯寒尽减春衣。
凤凰城阕知何处，寥落星河一雁飞。
思越人朝天子
作者：贺铸
朝代：宋
体裁：词

紫府东风放夜时。步莲秾李伴人归。五更钟动笙歌散，十里月明灯火稀。香苒苒，梦依依。天涯寒尽减春衣。凤凰城阙知何处，寥落星河一雁飞。
怨三三
作者：贺铸
朝代：宋

玉津春水绿如蓝。宫柳毵毵。桥上东风侧帽檐。记佳节、约是重三。飞楼十二珠帘。恨不贮、当年彩蟾。对梦雨廉纤。愁随芳草，绿遍江南。
怨三三·玉津春水如蓝
作者：贺铸
朝代：宋

玉津春水如蓝。宫柳毵毵。桥上东风侧帽檐。记佳节、约是重三。飞楼十二珠帘。恨不贮、当年彩蟾。对构雨廉纤。愁随芳草，绿遍江南。
怨三三·玉津春水如蓝
作者：贺铸
朝代：宋
体裁：词

玉津春水如蓝。
宫柳毵毵。
桥上东风侧帽檐。
记佳节、约是重三。
飞楼十二珠帘。
恨不贮、当年彩蟾。
对梦雨廉纤。
愁随芳草，绿遍江南。
惜双双·惜分飞·皎镜平湖三十里
作者：贺铸
朝代：宋
体裁：词

皎镜平湖三十里。碧玉山围四际。莲荡香风里。彩鸳鸯觉双飞起。明月多情随舵尾。偏照空床翠被。回首笙歌地。醉更衣处长相记。
惜双双惜分飞
作者：贺铸
朝代：宋

皎镜平湖三十里。碧玉山围四际。莲荡香风里。彩鸳鸯觉双飞起。明月多情随柁尾。偏照空床翠被。回首笙歌地。醉更衣处长相记。
惜奴娇·玉立佳人
作者：贺铸
朝代：宋

玉立佳人，韵不减、吴苏小。赋深情、华年韵妙。叠鼓新歌，最能作、江南调。缥缈。似阳台。娇云弄晓。有客临风，梦后拟、池塘草。竟装怀、□愁多少。绿绮芳尊，映花月、东山道。正要。个卿卿、嫣然一笑。
惜奴娇·玉立佳人
作者：贺铸
朝代：宋
体裁：词

玉立佳人，韵不减、吴苏小。赋深情、华年韶妙。叠鼓新歌，最能作、江南调。缥缈。似阳台、娇云弄晓。有客临风，梦后拟、池塘草。竟装怀、□愁多少。绿绮芳尊，映花月、东山道。正要。个卿卿、嫣然一笑。
惜馀春·踏莎行·急雨收春
作者：贺铸
朝代：宋
体裁：词

急雨收春，斜风约水。
浮红涨绿鱼文起。
年年有子惜馀春，春归不解招游子。
留恨城隅，关情纸尾。
阑干长对西曛倚。
鸳鸯俱是白头时，江南渭北三千里。
惜馀春踏莎行
作者：贺铸
朝代：宋

急雨收春，斜风约水。浮红涨绿鱼文起。年年游子惜余春，春归不解招游子。留恨城隅，关情纸尾。阑干长对西曛倚。鸳鸯俱是白头时，江南渭北三千里。
想车音（兀令）
作者：贺铸
朝代：宋
体裁：词

盘马楼前风日好。雪销尘扫。楼上宫妆早。认帘箔微开，一面嫣妍笑。携手别院重廊，窈窕花房小。任碧罗窗晓。间阔时多书问少。镜鸾空老。身寄吴云杳。想轣辘车音，几度青门道。占得春色年年，随处随人到。恨不如芳草。
感兴六首
作者：贺铸
朝代：宋

皂鵰狞觜爪，飞走披肝脑。
不知游猎儿，必尔韝上老。
感兴六首
作者：贺铸
朝代：宋

雏雀学翻飞，不知毛羽微。青鵳笑高树，待尔饱朝饥。青鵳啖雀雏，饫饱侮鸢乌。不知皂雕力，拿杀北城狐。皂雕狞觜爪，飞走披肝脑。不知游猎儿，必尔韝上老。猎儿燕楚俗，得意唯驰逐。不知庙堂上，坐饱万钱肉。庙堂击鲜食，日负天下责。不知五湖上，自有扁舟客。扁舟彼何人，国霸始谋身。不知钓鱼翁，羞作故人臣。
感兴六首·其一
作者：贺铸
朝代：宋
体裁：五言绝句

雏雀学翻飞，不知毛羽微。青鵳笑高树，待尔饱朝饥。
感兴六首·其三
作者：贺铸
朝代：宋

皂雕狞觜爪，飞走披肝脑。不知游猎儿，必尔韝上老。
感兴六首·其三
作者：贺铸
朝代：宋

皂鵰狞觜爪，飞走披肝脑。
不知游猎儿，必尔鞴上老。
感兴六首·其二
作者：贺铸
朝代：宋

青鵳啖雀雏，饫饱侮鸢乌。不知皂雕力，拿杀北城狐。
感兴六首·其二
作者：贺铸
朝代：宋

青鵳噉雀雏，饫饱侮鸢乌。
不知皂鵰力，拏杀北城狐。
感兴六首·其五
作者：贺铸
朝代：宋
体裁：五言绝句

庙堂击鲜食，日负天下责。不知五湖上，自有扁舟客。
感兴六首·其六
作者：贺铸
朝代：宋
体裁：五言绝句

扁舟彼何人，国霸始谋身。不知钓鱼翁，羞作故人臣。
感兴六首·其四
作者：贺铸
朝代：宋
体裁：五言绝句

猎儿燕楚俗，得意唯驰逐。不知庙堂上，坐饱万钱肉。
感庭枣
作者：贺铸
朝代：宋

昔来华纂纂，遽许实离离。西风会摇落，行复见空枝。岁物感流驶，事功伤暮迟。咄彼身后名，前人端自欺。书殚南山竹，奄奄定何知。贤哉张生翰，千载与心期。
感庭枣
作者：贺铸
朝代：宋

昔来华纂纂，遽许实离离。
西风会摇落，行复见空枝。
岁物感流驶，事功伤暮迟。
咄彼身後名，前人端自欺。
书殚南山竹，奄奄定何知。
贤哉张生翰，千载与心期。
感庭枣
作者：贺铸
朝代：宋

昔来华纂纂，遽许实离离。
西风会摇落，行復见空枝。
岁物感流驶，事功伤暮迟。
咄彼身后名，前人端自欺。
书殚南山竹，奄奄定何知。
贤哉张生翰，千载与心期。
感皇恩
作者：贺铸
朝代：宋
体裁：词

兰芷满汀洲，游丝横路。罗袜尘生步，迎顾，整鬟颦黛，脉脉两情难语。细风吹柳絮、人南渡。
回首旧游，山无重数。花底深朱户。何处？半黄梅子，向晚一帘疏雨。断魂分付与、春将去。
感皇恩·歌笑见馀妍
作者：贺铸
朝代：宋

歌笑见余妍，情生眄睐。拥髻扬蛾黛。多态。小花深院，漏促离襟将解。恼人红蜡泪。啼相对。芳草唤愁，愁来难奈。兰叶犹堪向谁采。小楼妆晚，应念斑骓何在。碧云长有待。斜阳外。
感皇恩·歌笑见馀妍
作者：贺铸
朝代：宋
体裁：词

歌笑见馀妍，情生眄睐。拥髻扬蛾黛。多态。小花深院，漏促离襟将解。恼人红蜡泪。啼相对。芳草唤愁，愁来难奈。兰叶犹堪向谁采。小楼妆晚，应念斑骓何在。碧云长有待。斜阳外。
戏答张商老
作者：贺铸
朝代：宋

扬子江头两信潮，送君西去木兰桡。
依依暮雨鸳鸯梦，嫋嫋春风豆蔻梢。
细字碧笺随雁到，小帘朱户抵天遥。
长安触绪牵情地，不特魂销骨亦销。
戏答张商老
作者：贺铸
朝代：宋
体裁：七言律诗

扬子江头两信潮，送君西去木兰桡。依依暮雨鸳鸯梦，袅袅春风豆蔻梢。细字碧笺随雁到，小帘朱户抵天遥。长安触绪牵情地，不特魂销骨亦销。
成安道中怀寄冯惟逸
作者：贺铸
朝代：宋
体裁：七言绝句

苍面黄须过壮时，欲投闲去两难期。人生自是无根物，南北东西任所之。
扬州叙游
作者：贺铸
朝代：宋

迷藏九曲属樵耕，野草闲花故有情。废苑春风遽如许，隔江山色可怜生。新声度曲复谁道，古井酌泉聊独清。杜紫微灵定相笑，青楼薄倖不知名。
扬州叙游
作者：贺铸
朝代：宋

迷藏九曲属樵耕，野草闲花故有情。
废苑春风遽如许，隔江山色可怜生。
新声度曲复谁道，古井酌泉聊独清。
杜紫微灵定相笑，青楼薄幸不知名。
扬州叙游
作者：贺铸
朝代：宋

迷藏九曲属樵耕，野草闲花故有情。
废苑春风遽如许，隔江山色可怜生。
新声度曲復谁道，古井酌泉聊独清。
杜紫微灵定相笑，青楼薄倖不知名。
投宿清凉寺
作者：贺铸
朝代：宋
体裁：五言律诗

建业衣冠集，秦淮舟楫屯。东西万里客，朝暮两潮浑。何处契心赏，片时清耳根。仆夫浪见问，但出石城门。
折中仓观米元章题字
作者：贺铸
朝代：宋

银鈎入木揜钟王，拂眼清风识楚狂。
淮海京尘两流落，与君大是觉身妨。
折中仓观米元章题字
作者：贺铸
朝代：宋

银钓入木揜锺王，拂眼清风识楚狂。淮海京尘两流落，与君大是觉身妨。
折中仓观米元章题字
作者：贺铸
朝代：宋

银钩入木掩钟王，拂眼清风识楚狂。淮海京尘两流落，与君大是觉身妨。
招寇元弼兼呈白云庄张隐居
作者：贺铸
朝代：宋

长铗长铗归来乎，十口想厌淮南鱼。游宦非图饱而已，浮生且问乐何如。定无佳客清樽酒，赖有古人黄卷书。我亦尘埃同病者，与君长愧白云居。
招寇元弼兼呈白云庄张隐居
作者：贺铸
朝代：宋

长铗长铗归来乎，十口想厌淮南鱼。游宦非图饱而已，浮生且问乐何如。定无佳客青樽酒，赖有古人黄卷书。我亦尘埃同病者，与君长愧白云居。
招寇元弼兼呈白云庄张隠居
作者：贺铸
朝代：宋

长铗长铗归来乎，十口想厌淮南鱼。
游宦非图饱而已，浮生且问乐何如。
定无佳客清樽酒，頼有古人黄卷书。
我亦尘埃同病者，与君长愧白云居。
拟刘孝胜咏安仁得果
作者：贺铸
朝代：宋
体裁：五言绝句

果尽犹招手，车停更起尘。固应持一笑，先答近辕人。
拟南梁慧偘法师独杵捣衣
作者：贺铸
朝代：宋
体裁：五言律诗

峄阳桐杵鸣，莲岳石砧平。待谁相应节，要自不胜情。吹衣风稍急，吊影月微明。会有不眠客，听此断肠声。
拟南梁慧偘法师独杵捣衣
作者：贺铸
朝代：宋

峄阳桐杵鸣，莲岳石砧平。
待谁相应节，要自不胜情。
吹衣风稍急，弔影月微明。
会有不眠客，听此断肠声。
拟温飞卿
作者：贺铸
朝代：宋

露网朱甍上，风帘翠锁前。宿衾熏萏菡，朝镜拂漪涟。津润销金笔，香依扑粉绵。度闲双陆子，拨恨十三弦。鹦鹉殷勤语，旃檀委曲烟。鲛绡乾玉筋，鱼钥限金莲。团扇酬桃叶，乌丝代杏牋。朱门长窅窅，白马自翩翩。难钓三珠树，徒抛七宝鞭。酒阑应有待，梦破即无缘。信鹊新秋去，孤蟾後夜圆。浪言墙外地，的是洞中仙。
拟温飞卿
作者：贺铸
朝代：宋

露网朱甍上，风帘翠锁前。宿衾熏萏菡，朝镜拂漪涟。津润销金笔，香依扑粉绵。度闲双陆子，拨恨十三弦。鹦鹉殷勤语，旃檀委曲烟。鲛绡乾玉箸，鱼钥限金莲。团扇酬桃叶，乌丝代杏笺。朱门长窅窅，白马自翩翩。难钓三珠树，徒抛七宝鞭。酒阑应有待，梦破即无缘。信鹊新秋去，孤蟾后夜圆。浪言墙外地，的是洞中仙。
拟温飞卿
作者：贺铸
朝代：宋

露网朱甍上，风帘翠锁前。
宿衾熏萏菡，朝镜拂漪涟。
津润销金笔，香依扑粉绵。
度闲双陆子，拨恨十三絃。
鹦鹉殷勤语，旃檀委曲烟。
鲛绡干玉筯，鱼钥限金莲。
团扇酬桃叶，乌丝代杏笺。
朱门长窅窅，白马自翩翩。
难钓三珠树，徒抛七宝鞭。
酒阑应有待，梦破即无缘。
信鹊新秋去，孤蟾后夜圆。
浪言墙外地，的是洞中仙。
拟王少伯新兴
作者：贺铸
朝代：宋
体裁：古风

西北云悠悠，东南日杲杲。浪语问阴晴，悬知行雨少。桃蹊换青荫，夙昔一何好。临牖思茫然，微风动萱草。
拟阮步兵夜中不能寐
作者：贺铸
朝代：宋
体裁：五言律诗

夜久不成梦，张灯开故书。清霜屏云物，有月来庭除。良时怅难再，不与佳人俱。掩卷长太息，望子城之隅。
拟鲍溶寒宵叹
作者：贺铸
朝代：宋
体裁：古风

孤缸照愁眠，明灭知夜久。荧荧月落床，摵摵风入牖。美人怅何许，寤言不相偶。心寄南征鸿，云汉长回首。
拥鼻吟·吴音子·别酒初销
作者：贺铸
朝代：宋
体裁：词

别酒初销，怃然弭棹蒹葭浦。
回首不见高城，青楼更何许。
大艑轲峨，越商巴贾。
万恨龙锺，篷下对语。
指征路。
山缺处，孤烟起，历历闻津鼓。
江豚吹浪，晚来风转夜深雨。
拥鼻微吟，断肠新句。
粉碧罗笺，封泪寄与。
拥鼻吟（吴音子）
作者：贺铸
朝代：宋

别酒初销。怃然弭棹蒹葭浦。回首不见高城，青楼更何许。大め轲峨，越商巴贾。万恨龙钟，篷下对语。
指征路。山缺处，孤烟起，历历闻津鼓。江豚吹浪，晚来风转夜深雨。拥鼻微吟，断肠新句。粉碧罗笺，封泪寄与。
换追风
作者：贺铸
朝代：宋

掌上香罗六寸弓。拥容胡旋一盘中。目成心许两匆匆。别夜可怜长共月，当时曾约换追风。草生金埒画堂空。
换追风/浣溪沙·其五
作者：贺铸
朝代：宋

掌上香罗六寸弓。雍容胡旋一盘中。目成心许两匆匆。别夜可怜长共月，当时曾约换追风。草生金埒画堂空。
换追风浣溪沙
作者：贺铸
朝代：宋
体裁：词

掌上香罗六寸弓。雍容胡旋一盘中。目成心许两匆匆。别夜可怜长共月。当时曾约换追风。草生金埒画堂空。
掩萧斋/浣溪沙·其三
作者：贺铸
朝代：宋

落日逢迎朱雀街。共乘青舫度秦淮。笑拈飞絮罥金钗。洞户华灯归别馆，碧梧红药掩萧斋。愿随明月入君怀。
掩萧斋·浣溪沙·落日逢迎朱雀街
作者：贺铸
朝代：宋
体裁：词

落日逢迎朱雀街。
共乘青舫度秦淮。
笑拈飞絮罥金钗。
洞户华灯归别馆，碧梧红叶掩萧斋。
愿随明月入君怀。
掩萧斋浣溪沙
作者：贺铸
朝代：宋

落日逢迎朱雀街。共乘青舫度秦淮。笑拈飞絮罥金钗。洞户华灯归别馆，碧梧红药掩萧斋。顾随明月入君怀。
摊破木兰花·木兰花·桂叶眉丛恨自成
作者：贺铸
朝代：宋
体裁：词

桂叶眉丛恨自成。锦瑟弦调，双凤和鸣。钗梁玉胜挂兰缨。帘影沈沈，月堕参横。屏护文茵翠织成。摘佩牵裾，燕样腰轻。清溪百曲可怜生。大抵新欢，此夜□情。
摊破木兰花·木兰花·芳草裙腰一尺围
作者：贺铸
朝代：宋
体裁：词

芳草裙腰一尺围。粉郎香润，清洒蔷薇。为嫌风日下楼稀。杨柳青阴，深闭朱扉。枉是尊前调玉徽。彩鸾何事逐鸡飞。楚台赋客莫相违。留住行云，好待郎归。
摊破木兰花（二之一）
作者：贺铸
朝代：宋
体裁：词

南浦东风落暮潮。祓禊人归，相并兰桡。回身昵语不胜娇。犹碍华灯，扇影频摇。重泛青翰顿寂寥。魂断高城手漫招。佳期应待鹊成桥。为问行云，谁伴朝朝。
摊破木兰花（二之二）
作者：贺铸
朝代：宋

芳草裙腰一尺围。粉郎香润，轻洒蔷薇。为嫌风日下楼稀。杨柳青阴，深闭朱扉。
枉是尊前调玉徽。彩鸾何事逐鸡飞。楚台赋客莫相违。留住行云，好待郎归。
摊破浣溪沙/山花子
作者：贺铸
朝代：宋

湖上秋深藕叶黄。清霜销瘦损垂杨。洲嘴嫩沙斜照暖，睡鸳鸯。红粉莲娃何处在，西风不为管馀香。今夜月明闻水调，断人肠。双凤箫声隔彩霞。朱门深闭七香车。何处探春寻旧约，谢娘家。旖旎细风飘水麝，玲珑残雪浸山茶。饮罢西厢帘影外，玉蟾斜。
摊破浣溪沙/山花子
作者：贺铸
朝代：宋

锦鞯朱弦瑟瑟徽。玉纤新拟凤双飞。缥缈烛烟花暮暗，就更衣。约略整环钗影动，迟回顾步佩声微。宛是春风胡蝶舞，带香归。
摊破浣溪沙/山花子
作者：贺铸
朝代：宋
体裁：词

锦鞯朱弦瑟瑟徽。玉纤新拟凤双飞。缥缈烛烟花暮暗，就更衣。约略整环钗影动，迟回顾步佩声微。宛是春风蝴蝶舞，带香归。
摊破浣溪沙/山花子·其二
作者：贺铸
朝代：宋
体裁：词

双凤箫声隔彩霞。朱门深闭七香车。何处探春寻旧约，谢娘家。旖旎细风飘水麝，玲珑残雪浪山茶。饮罢西厢帘影外，玉蟾斜。
摊破浣溪沙·山花子·双凤箫声隔彩霞
作者：贺铸
朝代：宋
体裁：词

双凤箫声隔彩霞。朱门深闭七香车。何处探春寻旧约，谢娘家。旖旎细风飘水麝，玲珑残雪浸山茶。饮罢西厢帘影外，玉蟾斜。
摊破浣溪沙·山花子·曲磴斜阑出翠微
作者：贺铸
朝代：宋
体裁：词

曲磴斜阑出翠微。西州回首思依依。风物宛然长在眼，只人非。绿树隔巢黄鸟并，沧洲带雨白鸥飞。多谢子规啼劝我，不如归。
摊破浣溪沙·山花子·湖上秋深藕叶黄
作者：贺铸
朝代：宋
体裁：词

湖上秋深藕叶黄。清霜销瘦损垂杨。洲嘴嫩沙斜照暖，睡鸳鸯。红粉莲娃何处在，西风不为管馀香。今夜月明闻水调，断人肠。
摊破浣溪沙·山花子·锦鞯未弦瑟瑟徽
作者：贺铸
朝代：宋
体裁：词

锦鞯未弦瑟瑟徽。
玉纤新拟凤双飞。
缥缈烛烟花暮暗，就更衣。
约略整环钗影动，迟回顾步佩声微。
宛是春风胡蝶舞，带香归。
摊破浣溪沙山花子
作者：贺铸
朝代：宋

湖上秋深藕叶黄。清霜销瘦损垂杨。洲嘴沙斜照暖，睡鸳鸯。红粉莲娃何处在，西风不为管余香。今夜月明闻水调，断人肠。
攀鞍态（同前）
作者：贺铸
朝代：宋
体裁：词

逢迎一笑金难买。小樱唇、浅蛾黛。玉环风调依然在。想花下、攀鞍态。伫倚碧云如有待。望新月、为谁双拜。细语人不闻，微风动、罗裙带。
放舟下江留寄王元胥
作者：贺铸
朝代：宋
体裁：七言律诗

桧楫淹留已涉旬，小窗犹得酒相亲。寒潮不应溪流涩，病客未行舟子嗔。挥手便分今夜月，断肠先见隔江春。凤皇台上长回首，何处高城与故人。
放舟下江留寄王元胥
作者：贺铸
朝代：宋

桧檝淹留已涉旬，小窗犹得酒相亲。
寒潮不应溪流涩，病客未行舟子嗔。
挥手便分今夜月，断肠先见隔江春。
凤皇台上长回首，何处高城与故人。
放舟通津门外作
作者：贺铸
朝代：宋
体裁：七言绝句

国门欲去尚迟迟，况复凄风落照时。犹有京尘坌舟尾，恼人无几庾元规。
放舟通津门外作
作者：贺铸
朝代：宋

国门欲去尚迟迟，况復凄风落照时。
犹有京尘坌舟尾，恼人无几庾元规。
故邺
作者：贺铸
朝代：宋

魏武昔恢图，北平谭尚孽。卜邺筑新都，非徒三狡穴。将行迁鼎志，遽有分香诀。落日穗帷空，奠终歌舞阕。旋闻瀍洛上，载起苍龙阙。四叶不归东，苔花驰道绝。食槽谶终验，挂饭期先决。扰攘百年间，覆车寻此辙。山川气象变，朝市繁华歇。白露复青芜，茫茫换时节。阴风吹葛屦，燐火走兵血。木叶下西陵，寒虫助骚屑。当时陪葬骨，马鬣犹环列。隧碣仆纵横，镌文久残缺。帛砧与柱础，螭首随分裂。指此一抔间，贤愚两何别。悠悠凤漳水，寂寂雀台月。千古配英魂，未随埃烬灭。田皋访遗老，谓有兴亡说。但听黍离篇，叱牛耕不辍。
故邺
作者：贺铸
朝代：宋
体裁：古风

魏武昔恢图，北平谭尚孽。卜邺筑新都，非徒三狡穴。将行迁鼎志，遽有分香诀。落日繐帷空，奠终歌舞阕。旋闻瀍洛上，载起苍龙阙。四叶不归东，苔花驰道绝。食槽谶终验，挂饭期先决。扰攘百年间，覆车寻此辙。山川气象变，朝市繁华歇。白露复青芜，茫茫换时节。阴风吹葛屦，燐火走兵血。木叶下西陵，寒虫助骚屑。当时陪葬骨，马鬣犹环列。隧碣仆纵横，镌文久残缺。帛砧与柱础，螭首随分裂。指此一抔间，贤愚两何别。悠悠凤漳水，寂寂雀台月。千古配英魂，未随埃烬灭。田皋访遗老，谓有兴亡说。但听黍离篇，叱牛耕不辍。
故邺
作者：贺铸
朝代：宋

魏武昔恢图，北平谭尚孽。
卜邺筑新都，非徒三狡穴。
将行迁鼎志，遽有分香诀。
落日繐帷空，奠终歌舞阕。
旋闻瀍洛上，载起苍龙阙。
四叶不归东，苔花驰道绝。
食槽谶终验，挂饭期先决。
扰攘百年间，覆车寻此辙。
山川气象变，朝市繁华歇。
白露復青芜，茫茫换时节。
阴风吹葛屦，燐火走兵血。
木叶下西陵，寒虫助骚屑。
当时陪葬骨，马鬣犹环列。
隧碣仆纵横，镌文久残缺。
帛砧与柱础，螭首随分裂。
指此一抔间，贤愚两何别。
悠悠凤漳水，寂寂雀台月。
千古配英魂，未随埃烬灭。
田皋访遗老，谓有兴亡说。
但听黍离篇，叱牛耕不辍。
故邺
作者：贺铸
朝代：宋

魏武昔恢图，北平谭尚孽。
卜邺筑新都，非徒三狡穴。
将行迁鼎志，遽有分香诀。
落日繐帷空，莫终歌舞阕。
旋闻瀍洛上，载起苍龙阙。
四叶不归东，苔花驰道绝。
食槽识终验，挂饭期先决。
扰攘百年间，覆车寻此辙。
山川气象变，朝市繁华歇。
白露复青芜，茫茫换时节。
阴风吹葛屦，磷火走兵血。
木叶下西陵，寒虫助骚屑。
当时陪葬骨，马鬣犹环列。
队碣仆纵横，镌文久残缺。
帛砧与柱础，螭首随分裂。
指此一抔间，贤愚两何别。
悠悠凤漳水，寂寂雀台月。
千古配英魂，未随埃烬灭。
田皋访遗老，谓有兴亡说。
但听黍离篇，叱牛耕不辍。
斗岘山马上
作者：贺铸
朝代：宋
体裁：七言绝句

西来投策倦跻攀，晚叶寒华一径间。尽日闲云不留雨，斜阳还照隔江山。
斗岘山马上
作者：贺铸
朝代：宋

西来投策倦跻攀，晚叶寒华一迳间。尽日闲云不留雨，斜阳还照隔江山。
断湘弦/万年欢·断湘弦
作者：贺铸
朝代：宋
体裁：词

淑质柔情，靓妆艳笑，未容桃李争妍。红粉墙东，曾记窥宋三年。不问云朝雨暮，向西楼、南馆留连。何尝信，美景良辰，赏心乐事难全。青门解袂，画桥回首，初沈汉佩，永断湘弦。漫写浓愁幽恨，封寄鱼笺。拟话当时旧好，问同谁、与醉尊前。除非是，明月清风，向人今夜依然。
断湘弦（万年欢）
作者：贺铸
朝代：宋
体裁：词

淑质柔情，靓妆艳笑，未容桃李争妍。红粉墙东，曾记窥宋三年。不间云朝雨暮，向西楼、南馆留连。何尝信，美景良辰，赏心乐事难全。青门解袂，画桥回首，初沈汉佩，永断湘弦。漫写浓愁幽恨，封寄鱼笺。拟话当时旧好，问同谁、与醉尊前。除非是，明月清风，向人今夜依然。
新念别夜游宫
作者：贺铸
朝代：宋
体裁：词

湖上兰舟暮发。扬州梦断灯明灭。想见琼花开似雪。帽檐香，玉纤纤，曾为折。渔管吹还咽。问何意、煎人愁绝。江北江南新念别。掩芳尊，与谁同，今夜月。
方明古免丧西上山阴贺铸方回以诗送行非敢赠
作者：贺铸
朝代：宋

西上迟迟谁挽留，了君方寸慕松楸。
三年既尽亦当起，五斗有余非所求。
早岁向风劳企羡，残生指日愿依投。
得官傥近柴桑里，应许江边著钓舟。
方明古免丧西上山阴贺铸方回以诗送行非敢赠言聊书美志
作者：贺铸
朝代：宋

西上迟迟谁挽留，了君方寸慕松楸。
三年既尽亦当起，五斗有余非所求。
早岁向风劳企羡，残生指日愿依投。
得官傥近柴桑里，应许江边着钓舟。
方明古免丧西上山阴贺铸方回以诗送行非敢赠言聊书美志
作者：贺铸
朝代：宋

西上迟迟谁挽留，了君方寸慕松楸。三年既尽亦当起，五斗有馀非所求。早岁向风劳企羡，残生指日愿依投。得官傥近柴桑里，应许江边著钓舟。
早发斜沟道中寄王有元
作者：贺铸
朝代：宋
体裁：七言绝句

处处春林有鸟啼，恨无芳酒一樽携。何缘复得彭城梦，日日东风送我西。
早发斜沟道中寄王有元
作者：贺铸
朝代：宋

处处春林有鸟啼，恨无芳酒一樽携。
何缘復得彭城梦，日日东风送我西。
早发王村道中寄李智父
作者：贺铸
朝代：宋
体裁：五言律诗

鸡鸣戒徒御，驱马度前陂。得雨人耕早，边山日上迟。罢休何复道，会合邈无期。赖有西来水，悠悠慰我思。
早发王村道中寄李智父
作者：贺铸
朝代：宋

鸡鸣戒徒御，驱马度前陂。
得雨人耕早，边山日上迟。
罢休何復道，会合邈无期。
頼有西来水，悠悠慰我思。
早夏
作者：贺铸
朝代：宋
体裁：五言律诗

吏役初无补，端令乐事妨。不知春遂去，但爱日何长。薄雨梅含核，温风麦擢芒。须容退食暇，一枕梦吾乡。
易官後呈交旧
作者：贺铸
朝代：宋
体裁：五言律诗

当年笔漫投，说剑气横秋。自负虎头相，谁封龙额侯。聊辞哙等伍，滥作诗家流。少待高常侍，功名晚岁收。
春书
作者：贺铸
朝代：宋
体裁：五言律诗

新蚕经浴罢，旧燕未来前。吏局坐如梦，物华行可怜。藻生南浦钓，雨足东皋田。故国负归约，尘埃年复年。
春书
作者：贺铸
朝代：宋

新蚕经浴罢，旧燕未来前。
吏局坐如梦，物华行可怜。
藻生南浦钓，雨足东皋田。
故国负归约，尘埃年復年。
春夜对月
作者：贺铸
朝代：宋
体裁：七言绝句

丽景门头初月明，清川灯火两桥横。一舟若许东南去，何啻西风羽翼生。
春怀
作者：贺铸
朝代：宋

东风吹雪阴复晴，西日冉冉林间明。著水苔衣渐涵绿，向阳竹鞭初引萌。官粮得饱酒不足，春物有意人无情。驰书相谢五陵侠，汗板尘靴今半生。
春怀
作者：贺铸
朝代：宋

东风吹雪阴復晴，西日冉冉林间明。
着水苔衣渐涵绿，向阳竹鞭初引萌。
官粮得饱酒不足，春物有意人无情。
驰书相谢五陵侠，汗板尘靴今半生。
春怀有寄代同行作
作者：贺铸
朝代：宋

未应一笑为千金，且解樽前绿绮琴。归雁不将书北去，行云长伴日西沉。楚兰径远飞黄蝶，湘水帘空对绿阴。无复赏心酬节物，断肠翻咏白头吟。
春怀有寄代同行作
作者：贺铸
朝代：宋

未应一笑为千金，且解樽前绿绮琴。
归雁不将书北去，行云长伴日西沉。
楚兰径远飞黄蝶，湘水帘空对绿阴。
无復赏心酬节物，断肠翻咏白头吟。
春晚楼上
作者：贺铸
朝代：宋
体裁：五言绝句

杨华吹复尽，春色但茫茫。独立西楼上，持情向夕阳。
春晚楼上
作者：贺铸
朝代：宋

杨华吹復尽，春色但茫茫。
独立西楼上，持情向夕阳。
春行
作者：贺铸
朝代：宋
体裁：古风

风俗喜嘉辰，行乐东城春。人歌芍药章，马度杨柳津。田亩久枯渴，麦芒栖暗尘。焦心戴白叟，日望西郊云。
晓度黄叶岭东谷怀寄金陵王居士闲叟
作者：贺铸
朝代：宋

阴谷不寓暑，风松朝露零。乳溪逗绿筱，琴筑声泠泠。老石渍金碧，窅然沈列星。酌此石上泉，饵彼松下苓。倏欻振飞步，岂徒制颓龄。何须历五岳，即蹈神人庭。顾余方有役，俗驾不敢停。寄音采真子，来卜白云扃。
晓度黄叶岭东谷怀寄金陵王居士闲叟
作者：贺铸
朝代：宋

阴谷不寓暑，风松朝露零。
乳溪逗绿篠，琴筑声泠泠。
老石渍金碧，窅然沈列星。
酌此石上泉，饵彼松下苓。
倏欻振飞步，岂徒制颓龄。
何须历五岳，即蹈神人庭。
顾余方有役，俗驾不敢停。
寄音采真子，来卜白云扃。
晓晴西郊马上
作者：贺铸
朝代：宋
体裁：七言绝句

夜雨萧萧彻晓闻，不应为我扫尘纷。弄鞭十里西郊道，但见青山纳白云。
晓登柏子冈回望金陵怀寄钟山泉禅师
作者：贺铸
朝代：宋

晨征念王事，驽驾烦屡叱。
既陟崔嵬高，稍辞丛薄密。
乌牛霑宿露，白鸟明初日。
清川舴艋迟，绿岸浮图出。
缅怀秣陵游，曾缀秦淮繂。
曳舄白下门，供香金粟室。
得闻四句偈，如奉三尺律。
损益非所知，婚嫁行且毕。
庶几追老庞，薄暮徼万一。
誓将迁枳根，待变江南橘。
晓登柏子冈回望金陵怀寄锺山泉禅师
作者：贺铸
朝代：宋

晨征念王事，驽驾烦屡叱。既陟崔嵬高，稍辞丛薄密。乌牛沾宿露，白鸟明初日。清川舴艋迟，绿岸浮图出。缅怀秣陵游，曾缀秦淮繂。曳舄白下门，供香金粟室。得闻四句偈，如奉三尺律。损益非所知，婚嫁行且毕。庶几追老庞，薄暮徼万一。誓将迁枳根，待变江南橘。
晕眉山·踏莎行·镜晕眉山
作者：贺铸
朝代：宋
体裁：词

镜晕眉山，囊熏水麝。
凝然风度长闲暇。
归来定解鹔鹴裘，唤时应倍骅骝价。
殢酒伤春，添香惜夜。
依惜待月西厢下。
梨花庭院雪玲珑，微吟独倚秋千架。
晕眉山踏莎行
作者：贺铸
朝代：宋

镜晕眉山，囊熏水麝。凝然风度长闲暇。归来定解鹔鹴裘，换时应倍骅骝价。殢酒伤春，添香情夜。依稀待月西厢下。梨花庭院雪玲珑，微吟独倚秋千架。
晚云高
作者：贺铸
朝代：宋
体裁：词

秋尽江南叶未凋。晚云高。青山隐隐水迢迢。接亭皋。二十四桥明月夜，弭兰桡。玉人何处教吹箫。可怜宵。
晚云高·添声杨柳枝·秋尽江南叶未凋
作者：贺铸
朝代：宋
体裁：词

秋尽江南叶未凋。
晚云高。
情山隐隐水迢迢。
接亭皋。
二十四桥明月夜，弭兰桡。
玉人何处教吹箫。
可怜宵。
晚出江城闻角
作者：贺铸
朝代：宋

古壕沮洳荷叶枯，矍铄秃鶖行且渔。山衔日脚水关掩，孤楼引角吹单于。胡马嘶风兴非浅，壮图旧迹随尘卷。秋尽湖边雁不来，流落方悲去人远。十月之交五夜长，河横斗直天苍凉。苏门故里斗杓下，岂无伯仲勤相望。君不见剡蓬为矢弧弦桑，男儿落地地四方。履屐无根著家巷，道梁适楚犹吾乡。鸲鹆不踰济，橘渡淮为枳。吾心况物未应然，随牒官身聊尔耳。
晚出江城闻角
作者：贺铸
朝代：宋

古壕沮洳荷叶枯，矍铄秃鹙行且渔。
山衔日脚水关掩，孤楼引角吹单于。
胡马嘶风兴非浅，壮图旧迹随尘卷。
秋尽湖边雁不来，流落方悲去人远。
十月之交五夜长，河横斗直天苍凉。
苏门故里斗杓下，岂无伯仲勤相望。
君不见剡蓬为矢弧弦桑，男儿落地志四方。
履屐无根着家巷，道梁适楚犹吾乡。
鸲鹆不踰济，橘渡淮为枳。
吾心况物未应然，随牒官身聊尔耳。
晚出江城闻角
作者：贺铸
朝代：宋

古壕沮洳荷叶枯，矍铄秃鹙行且渔。山衔日脚水关掩，孤楼引角吹单于。胡马嘶风兴非浅，壮图旧迹随尘卷。秋尽湖边雁不来，流落方悲去人远。十月之交五夜长，河横斗直天苍凉。苏门故里斗杓下，岂无伯仲勤相望。君不见剡蓬为矢弧弦桑，男儿落地志四方。履屐无根著家巷，道梁适楚犹吾乡。鸲鹆不踰济，橘渡淮为枳。吾心况物未应然，随牒官身聊尔耳。
晚泊三山怀古兼寄历阳明游
作者：贺铸
朝代：宋

三山春水拍江流，六代余风扫地收。破国龙骧复安在，赋诗宣城难与酬。伤心远宦北宗老，满眼旧游南豫州。寄声好住数君子，一别相忘风马牛。
晚泊三山怀古兼寄历阳朋游
作者：贺铸
朝代：宋

三山春水拍江流，六代余风扫地收。
破国龙骧復安在，赋诗宣城难与酬。
伤心远宦北宗老，满眼旧游南豫州。
寄声好住数君子，一别相忘风马牛。
晚泊三山怀古兼寄历阳朋游
作者：贺铸
朝代：宋

三山春水拍江流，六代馀风扫地收。破国龙骧复安在，赋诗宣城难与酬。伤心远宦北宗老，满眼旧游南豫州。寄声好住数君子，一别相忘风马牛。
晚泊东采石矶
作者：贺铸
朝代：宋

谢卫将军怜苦吟，袁临汝郎遭赏音。
风流人物岂如昨，形胜江关留与今。
控鲤直思凌浩渺，然犀何假照幽深。
莫招捉月翰林老，屈曲尘间犹陆沉。
晚泊东采石矶
作者：贺铸
朝代：宋

谢卫将军怜苦吟，袁临汝郎遭赏音。风流人物岂如昨，形胜江关留与今。控鲤直思淩浩渺，然犀何假照幽深。莫招捉月翰林老，屈曲尘间犹陆沉。
晚泊会亭
作者：贺铸
朝代：宋

后日符离复舍舟，马蹄尘土入徐州。祇应明月曾相识，伴我时登燕子楼。
晚泊会亭
作者：贺铸
朝代：宋

后日符离復舍舟，马蹄尘土入徐州。
祇应明月曾相识，伴我时登燕子楼。
晚泊会亭
作者：贺铸
朝代：宋

後日符离复舍舟，马蹄尘土人徐州。
只应明月曾相识，伴我时登燕子楼。
晚泊小孤山作
作者：贺铸
朝代：宋

江势东南陡折回，两山屹立地维开。颠风裂石轰雷下，骇浪澎舟卷雪来。扪虱王孙初睥睨，饱鱼乌鬼但毰毸。物情岂识忘形乐，啸倚樯干独快哉。
晚泊小孤山作
作者：贺铸
朝代：宋

江势东南陡折回，两山屹立地维开。
颠风裂石轰雷下，骇浪澎舟卷雪来。
扪蝨王孙初睥睨，饱鱼乌鬼但毰毸。
物情岂识忘形乐，啸倚樯干独快哉。
晚泊长芦有怀历阳金陵朋好
作者：贺铸
朝代：宋

犀照亭边两橹催，凤栖台下片帆开。龙盘虎踞行远矣，牛渚鸡笼安在哉。无端鞍马三年役，有意莼鲈异日来。樽酒故人谁待我，故应风月尚徘徊。
晚泊长芦有怀历阳金陵朋好
作者：贺铸
朝代：宋

犀照亭边两橹催，凤栖台下片帆开。
龙盘虎踞行远矣，牛渚鸡笼安在哉。
无端鞍马三年役，有意蓴鲈异日来。
樽洒故人谁待我，故应风月尚徘徊。
晚泊长芦有怀历阳金陵朋好
作者：贺铸
朝代：宋

犀照亭边两艣催，凤栖台下片帆开。
龙盘虎踞行远矣，牛渚鸡笼安在哉。
无端鞍马三年役，有意莼鲈异日来。
樽酒故人谁待我，故应风月尚徘徊。
暑夜
作者：贺铸
朝代：宋

渴蝉呜中夜，木叶凝无风。
襟苧不加带，犹如被蒙茸。
三庚信可畏，一扇曾何功。
安得解民愠，苍梧理古桐。
暑夜
作者：贺铸
朝代：宋

渴蝉鸣中夜，木叶凝无风。
襟苎不加带，犹如被蒙茸。
三庚信可畏，一扇曾何功。
安得解民愠，苍梧理古桐。
暑夜
作者：贺铸
朝代：宋

渴蝉鸣中夜，木叶凝无风。襟苧不加带，犹如被蒙茸。三庚信可畏，一扇曾何功。安得解民愠，苍梧理古桐。
暮投葛墟马上
作者：贺铸
朝代：宋
体裁：五言律诗

旬浃走千里，尘埃如有缘。惭无季子印，可换洛阳田。广泽雁行去，荒山雨脚悬。长亭犹未见，疲马不胜鞭。
暮投葛墟马上
作者：贺铸
朝代：宋

旬浃走千里，尘埃如有缘。慙无季子印，可换洛阳田。广泽雁行去，荒山雨脚悬。长亭犹未见，疲马不胜鞭。
暮春怀黄州白维那
作者：贺铸
朝代：宋
体裁：七言律诗

经春不见白维那，花落琼台想已多。陶令柴桑何日去，远公莲社几时过。閒来贝叶还同写，病里胡笳祇自歌。短发近来浑似雪，朝衣从此挂青萝。
更漏子
作者：贺铸
朝代：宋

芳草斜曛。映画桥□□，翠阁临津。数阕清歌，两行红粉，厌厌别酒初醺。芳意赠我殷勤。罗巾双黛痕。便兰舟独上，洞府人闲，素手轻分。十里绮陌尘。望紫云车远，已掩青门。迤逦黄昏，景阳钟动，临风隐犹闻。明朝水馆渔村。凭谁招断魂。恨不如今夜，明月多情，应待归云。
更漏子
作者：贺铸
朝代：宋

芳草斜曛。映画桥□□，翠阁临津。数阕清歌，两行红粉，厌厌别酒初醺。芳意赠我殷勤。罗巾双黛痕。便兰舟独上，洞府人闲，素手轻分。十里绮陌香尘。望紫云车远，已掩青门。迤逦黄昏，景阳钟动，临风隐隐犹闻。明朝水馆渔村。凭谁招断魂。恨不如今夜，明月多情，应待归云。
更漏子·□□□
作者：贺铸
朝代：宋
体裁：词

酒三行，琴再弄。宛是和鸣双凤。罗斗帐，绣屏风。浓香夜夜同。去年欢，今夕梦。怊怅晓钟初动。休道梦，觉来空。当时亦梦中。
更漏子·芳草斜曛
作者：贺铸
朝代：宋
体裁：词

芳草斜曛。
映画桥□□，翠阁临津。
数阕清歌，两行红粉，厌厌别酒初曛。
芳意赠我殷勤。
罗巾双黛痕。
便兰舟独上，洞府人闲，素手轻分。
十里绮陌香尘。
望紫云车远，已掩青门。
迤逦黄昏，景阳钟动，临风隐隐犹闻。
明朝水馆渔村。
凭谁招断魂。
恨不如今夜，明月多情，应待归云。
更漏子三首 其一 独倚楼
作者：贺铸
朝代：宋
体裁：词

上东门，门外柳，赠别每烦纤手。一叶落，几番秋，江南独倚楼。曲阑干，凝伫久，薄暮更堪搔首。无际恨，见闲愁，侵寻天尽头。
更漏子三首 其三 付金钗
作者：贺铸
朝代：宋
体裁：词

付金钗，平斗酒。未许解携纤手。吟警句，写清愁。浮骖为少留。旧游赊，新梦后。月映隔窗疏柳。闲砚席，剩衾绸。今秋似去秋。
更漏子三首 其三 付金钗
作者：贺铸
朝代：宋
体裁：词

付金钗，平斗酒。未许解携纤手。吟警句，写诗愁。游骖为少留。旧游赊，新梦后。月映隔窗疏柳。闲砚席，剩衾裯。今秋似去秋。
曹永州哀词
作者：贺铸
朝代：宋

老眼春风两泪倾，穗帷樽俎异平生。可惊人与琴俱绝，但见肴晞酒复清。相合水边传美政，飞来峰下启佳城。翩翩五六奇男子，肯使高门坠厥声。
曹永州哀词
作者：贺铸
朝代：宋
体裁：七言律诗

老眼春风两泪倾，繐帷樽俎异平生。可惊人与琴俱绝，但见肴晞酒复清。相合水边传美政，飞来峰下启佳城。翩翩五六奇男子，肯使高门坠厥声。
曹永州哀词
作者：贺铸
朝代：宋

老眼春风两泪倾，繐帷樽俎异平生。
可惊人与琴俱绝，但见肴晞酒復清。
相合水边传美政，飞来峰下启佳城。
翩翩五六奇男子，肯使高门坠厥声。
曹永州哀词
作者：贺铸
朝代：宋

老眼春风两泪倾，繐帷樽俎异平生。可惊人与琴俱绝，但见肴曦酒复清。相合水边传美政，飞来峰下启佳城。翩翩五六奇男子，肯使高门坠厥声。
替人愁
作者：贺铸
朝代：宋
体裁：词

风紧云轻欲变秋。雨初收。江城水路漫悠悠。带汀洲。正是客心孤迥处，转归舟。谁家红袖倚津楼。替人愁。
替人愁添声杨柳枝
作者：贺铸
朝代：宋
体裁：词

风紧云轻欲变秋。雨初收。江城水路漫悠悠。带汀洲。正是客心孤回处，转归舟。谁家红袖倚津楼。替人愁。
最多宜·浣溪沙·半解香绡扑粉肌
作者：贺铸
朝代：宋
体裁：词

半解香绡扑粉肌。避风长下绛纱帷。碧琉璃水浸琼枝。不学寿阳窥晓镜，何烦京兆画新眉。可人风调最多宜。
最多宜浣溪沙
作者：贺铸
朝代：宋

半解香销扑粉肌。避风长下绛纱帷。碧琉璃水浸琼枝。不学寿阳窥晓镜，何烦京兆画新眉。可人风调最多宜。
月先圆·好女儿·才色相怜
作者：贺铸
朝代：宋
体裁：词

才色相怜。难偶当年。屡逢迎、几许缠绵意，记秋千架底，摴蒲局上，祓禊池边。收贮一春幽恨，细书遍、砑绫笺。算蓬山、未抵屏山远，奈碧云易合，彩霞深闭，明月先圆。
有僧自峡中来持黄黔州手制茶兼能道其动静与潘豳老赋二首
作者：贺铸
朝代：宋

未闻东观奏书成，俄见西南万里行。从坐何关李都尉，补亡犹待褚先生。心悬黄犬沈来耗，耳惯青驹祗旧鸣。时节私庭差自慰，凤将雏去雁随兄。平生得禄仅荣亲，持底天涯料理贫。夜户不关无长物，晨炊待火乞诸邻。山？颇侠能来虎，水弩何知枉中人。少减家园旧年调，携笼先采雨前春。
有僧自峡中来持黄黔州手制茶兼能道其动静与潘豳老赋二首·其二
作者：贺铸
朝代：宋

平生得禄仅荣亲，持底天涯料理贫。夜户不关无长物，晨炊待火乞诸邻。山？颇侠能来虎，水弩何知枉中人。少减家园旧年调，携笼先采雨前春。
有僧自峡中来持黄黔州手制茶兼能道其动静与潘豳老赋二首·其二
作者：贺铸
朝代：宋
体裁：七言律诗

平生得禄仅荣亲，持底天涯料理贫。夜户不关无长物，晨炊待火乞诸邻。山�颇侠能来虎，水弩何知枉中人。少减家园旧年调，携笼先采雨前春。
有僧自峡中来持黄黔州手制茶兼能道其动静与潘豳老赋二首·其二
作者：贺铸
朝代：宋

平生得禄仅荣亲，持底天涯料理贫。夜户不关无长物，晨炊待火乞诸邻。山𤢖颇侠能来虎，水弩何知枉中人。少减家园旧年调，携笼先采雨前春。
望书归捣练子
作者：贺铸
朝代：宋
体裁：词

边堠远，置邮稀。附与征衣衬铁衣。连夜不妨频梦见，过年惟望得书归。
望夫石
作者：贺铸
朝代：宋

亭亭思妇石，下阅几人代。荡子长不归，山椒久相待。微云荫发彩，初日煇蛾黛。秋雨叠苔衣，春风舞萝带。宛然姑射子，矫首尘冥外。陈迹遂亡穷，嘉期从莫再。脱如鲁秋氏，妄结桑中爱。玉质委渊沙，悠悠复安在。
望夫石
作者：贺铸
朝代：宋

亭亭思妇石，下阅几人代。荡子长不归，山椒久相待。微云荫发彩，初日煇饿黛。秋雨叠苔衣，春风舞萝带。宛然姑射子，矫首尘冥外。陈迹遂亡穷，嘉期从莫再。脱如鲁秋氏，妄结桑中爱。玉质委渊沙，悠悠复安在。
望夫石
作者：贺铸
朝代：宋

亭亭思妇石，下阅几人代。
荡子长不归，山椒久相待。
微云荫髮彩，初日辉蛾黛。
秋雨迭苔衣，春风舞萝带。
宛然姑射子，矫首尘冥外。
陈迹遂亡穷，嘉期从莫再。
脱如鲁秋氏，妄结桑中爱。
玉质委渊沙，悠悠復安在。
望扬州·长相思慢·铁瓮城高
作者：贺铸
朝代：宋
体裁：词

铁瓮城高，蒜山渡阔，干云十二层楼。
开尊待月，卷箔披风，依然灯火扬州。
绣陌南头。
记歌名宛转，乡号温柔。
曲槛俯清流。
想花阴、谁系兰舟。
念凄绝秦弦，感深荆赋，相望几许凝愁。
殷勤裁尺素，奈双鱼、难渡瓜洲。
晓鉴堪羞。
潘鬓点、吴霜渐稠。
幸于飞、鸳鸯未老，不应同是悲秋。
望湘人
作者：贺铸
朝代：宋
体裁：词

厌莺声到枕，花气动帘，醉魂愁梦相半。被惜余熏，带惊剩眼，几许伤春春晚。泪竹痕鲜，佩兰香老，湘天浓暖。记小江风月佳时，屡约非烟游伴。
须信鸾弦易断，奈云和再鼓，曲中人远。认罗袜无踪，旧处弄波清浅。青翰棹舣，白蘋洲畔，尽目临皋飞观。不解寄、一字相思，幸有归来双燕。
望湘人
作者：贺铸
朝代：宋
体裁：词

厌莺声到枕，花气动帘，醉魂愁梦相半。
被惜馀薰，带惊剩眼。
几许伤春春晚。
泪竹痕鲜，佩兰香老，湘天浓暖。
记小江、风月佳时，屡约非烟游伴。
须信鸾弦易断。
奈云和再鼓，曲终人远。
认罗袜无踪，旧处弄波清浅。
青翰棹舣，白苹洲畔。
尽木临皋飞观。
不解寄、一字相思，幸有归来双燕。
望湘人·厌莺声到枕
作者：贺铸
朝代：宋

厌莺声到枕，花气动帘，醉魂愁梦相半。被惜余薰，带惊剩眼。几许伤春晚。泪竹痕鲜，佩兰香老，湘天浓暖。记小江、风月佳时，屡约非烟游伴。须信鸾弦易断。奈云和再鼓，曲终人远。认罗袜无踪，旧处弄波清浅。青翰棹舣，白苹洲畔。尽目临皋飞观。不解寄、一字相思，幸有归来双燕。